
KULTURA NA NIŠANU 


Uporedo s krvavom dramom, koju od početka aprila 1992. 
godine neskrivljeno i neočekivano proživljuje bosansko stanovni- 
štvo, zemlja je zahvaćena barbarskim razaranjem sveukupnog 
kulturnog naslijeđa. Na meti su posebno uporišne točke kultur:- 
nog i vjerskog identiteta bosanskih Muslimana, što praktički 
znači nemilosrdan udar na tipični lik Bosne. 

Prema raspoloživim sumarnim podacima, srpski agresor je 
samo do kraja januara 1993. što uništio, što teško oštetio oko 
IO00 džamija. To su dvije petine ukupnog broja islamskih 
bogomolja u zemlji. Uništene su i tri značajne biblioteke: 
Nacionalna i univerzitetska u Sarajevu, stručna biblioteka Orijen- 
talnog instituta u Sarajevu i Narodna biblioteka u Mostaru. Broj 
uništenih ili oštećenih škola s priručnim knjižnicama se penje na 
stotine, Čitavi gradski ambijenti ljepote i arhitektonske vrijedno- 
sti sravnjeni su sa zemljom. Nestali su slikoviti gradovi Foča, 
Mostar, Jajce, staro Sarajevo i drugi. S ljudima zajedno, okrutni 
i do zuba naoružani napadač, briše spomenike prošlosti, umotvo- 
rine i plodove srca upisane u knjige ili uklesane u kamen. 

Najvidniju sliku kulturnog naslijeđa pružaju u Bosni", kao i 
drugdje na svijetu, građevni spomenici. Ovi su u stradalničkoj 
zemlji najvećim dijelom podignuti iz vjerskih pobuda. Pobožni 
altruizam, uz osobni stvaralački poticaj, je posebno u osmanlij- 
skom razdoblju zemlje (1463-1787) bio pokretač skoro svih vrsta 
kulturne i humanitarne djelatnosti. 

Koristonosni objekti, kojima je na ovaj način obogaćen kul- 
turni 1 civilizacijski fond zemlje, obuhvaćaju zgrade vjerskog 
značaja: džamije, manje islamske bogomolje (mesdžide), vjerske 
škole, derviške odgojne škole (hangah), meditaciona sastajališta 
(tekije), zatvorene nadgrobne spomenike i nadgrobno kamenje. 
Njima se pridružuju svjetovne gradnje: sahat-kule, banje, knjiž- 
nice, gostinjci (musafirhane), kuhinje za sirotinju (imdreti), 
mostovi, zdenci, vodovodi, javni nužnici i popločane (kaldrmisa- 


" Pod pojmom Sosna ovdje se podrazumijeva i Hercegovina, koja je dio 
historijske Bosne. 

ne) ulice. Od velike umjetničke vrijednosti su prije svega stilski 
smišljeno izbalansirane velike džamije pod kupolama. Do na 
prag posljednje decenije 20-og vijeka održalo ih se tridesetak. 
Mada nisu izrazito umjetnička djela, i sve druge bosanske 
džamije djeluju na promatrača većinom ugodno i privlačno. 
Unutarnja arhitektura je često veoma lijepa. Po tlu prostrti 
ćilimi, rađeni s mnogo ljubavi, i šare po zidovima daju im 
izuzetnu draž. 

Džamije pod kupolama su masivne građevine, uz koje strše 
vitke munare. Pod uticajem seldžučke građevinarske tradicije, 
ulazna vrata su nerijetko udubljena u građevnu masu i ukrašena 
stalaktitima i arapskim pismenima. Prostor pred vratima je 
obično nadsvođen i s prednje strane omeđen arkadama. Unutra- 
šnjost ovih džamija je ukrašena lukovima, glavicama, bazama i 
brojnim stalaktitima. U plošnom ukrasu na zidovima i svodu 
prevladavaju arabeske te biljni i geometrijski motivi. Pomnjivom 
raspodjelom unutarnjeg i plošnog ukrasa bogomolja djeluje 
skladno i ukusno. Ta brižno izvedena raspodjela je čini većom i 
impozantnijom nego što je u stvarnosti. Dobro osmišljen smještaj 
podvlači ljepotu spomenika: u blizini nerijetko teče rijeka ili 
potok; ako ne to, onda šumi voda iz šadrvana. Jedna džamija u 
Mostaru, Tubačica, podginuta je direktno na rječici Radobolji. 
Kao i mnogu drugu ljepoticu, četnici su je sravnili sa zemljom 
već u prvim svojim naletima na grad. Uz većinu džamija rastu 
čempresi, platane, kesteni, lipe, akacije, orasi i slična stabla. Što 
od ovog prirodnog blaga nisu uništili četnici, postalo je žrtvom 
sjekire i pole domaćeg stanovništva zimi 1993. godine. 

Od istaknutijih džamija pretvorile su se usljed planskog raketi- 
ranja u ruševine među ostalim ove: ustikolinska džamija iz 
vremena prije turskog osvajanja Bosne, Aladža u Foči — remek- 
djelo osmanlijske arhitekture iz 1550. godine, Ali-pašina i slatin- 
ska džamija, također na području Foče te fočanska Careva 
džamija iz 1500. godine, zapaljena i do temelja uništena. Teška 
oštećenja su pogodila skoro sve mostarske džamije, među kojima 
su se skladnošću građevnih elemenata i ljepotom isticale Karađo- 
zbegova (1557) i Koski Mehmed-pašina (1618), Sva muslimanska 
arhitektura istočno od Stoca u Hercegovini, posebno džamije. je 
što teško oštećena, što planski zbrisana sa zemlje." Od kojih 


" Nujbolji uvid u ovaj kulturni fond pruža knjiga Muslimanska baština u (SLOČNOJ 
Hercegovini Hivzije Hasandediću, Sarajevo 1990, 350 str, 

sedamdeset medresanskih zdanja iz osmanlijskog vremena od- 
ržale su se do u najnovije doba samo dva: Gazi Husrevbegova i 
Sišman Ibrahim-pašina medresa, prva u Sarajevu, druga u Počite- 
Iju. Sarajevska medresa je oštećena, dok je ona u Počitelju još 
uspravna. Tip stare bosanske medrese je razmješten oko malog, 
prisnog dvorišta, od kojeg ga dijele hodnici s arkadama. Na sred 
dvorišta je vodoskok, s kojeg pršti voda u nekoliko slapova. 
Glavni ukrasni elemenat zgrade su visoka, udubinama i stalakti- 
tima o zidnom bloku i na vrhu ukusno oblikovana vrata. Pročelje 
je ukrašeno još uz to uklesanim kronogramom građenja, obično 
u zlatnim, kaligrafski izvedenim arapskim slovima. Tu je nave- 
deno i ime zakladnika uz molitvu za njegovu dušu. Uz svaku od 
dvanaest ili više malih kupola, ispod kojih se nalaze studentske 
sobe, strši dimnjak u obliku minijaturnog minareta. 

Prva derviška hiža ili kuća za meditacije (tekija, tekć) je 
osnovana po svoj prilici još prije pada bosanskog kraljevstva pod 
tursku vlast, Od pet odražnih starih tekija u Sarajevu, Fojnici, 
Blagaju kod Mostara, Zvorniku i Foči teško su stradale tri 
posljednje, Od očaravajuće ljepote je bila blagajska tekija, 
podignuta u velikoj pećini iznad vrela Bune. Uz nju je bio 
mauzolej (tirbe) osnivača tekije. 

Sve tri vrste nadgrobnih muslimanskih spomenika (zatvoreni 
mauzoleji, otvorena turbeta i mezari s nišanima) su pretrpjele 
teška razaranja. Već u komunističkoj Jugoslaviji su brojna musli- 
manska groblja konfiscirana, preorana i upotrijebljena za novo- 
gradnje ili pretvorena u parkove, Srpska strahovlada u okupira- 
nim mjestima nastavlja tu nekulturnu tradiciju. UZ groblja preko 
noći nestaju manje džamije. Na njihovim površinama trasiraju se 
parkirališta za vozila, kao što je slučaj u Bosanskoj Krupi i u 
nekim drugim mjestima tzv, sRepublike Srpskee na zemlji 
bosanskoj. 

Usljed smjele arhitekture i atraktivnih lukova. veliku pažnju 
stranih turista privlače u Bosni stari mostovi. Najpoznatiji su oni 
u Mostaru, po kojem je grad dobio ime, u Višegradu — čuven po 
monumentalnom romanu Na Drini ćuprija= od Ive Andrića, u 
Zepi, na Bregavi kod Počitelja, na Miljacki kod Sarajeva i 
Arslanagića most u Trebinju. Ovaj potonji je još za komunistič- 
kog vremena razmontiran i premješten na drugo, neprikladno 
mjesto, a svi drugi su nabojima agresora manje ili više oštećeni. 
U gradu Mostaru su minirani svi mostovi osim staroga, na kojem 

je također jednim pogotkom napravljen krater. Ovaj most (stara 
ćuprija) je opjevan u narodnoj pjesmi; na njemu je sniman veći 
dio čuvenog filma Die letzte Briickee s glumicom Mariom 
Schell. Ova smiona gradnja nad provalijom riječnog kotla u širini 
od 95 i visini od 75 stopa ima duboku vjersku simboliku. Sve 
zemaljsko jee, primjećuje stručnjak za islamsku mistiku Hans- 
Joachim Kissling, yslikovit izraz druge stvarnosti. Zašto ne i most 
neimara Hayreddina? On treba da iz dana u dan čovjeka 
podsjeća na to, da će jednoga dana morati polagati račune za 
svoja djela prelazeći opasnu Sirat-ćupriju — most za prosijavanje 
ljudi po moralnoj vrijednosti na Sudnjemu danus. 

Dva velebna karavan-saraja o boku višegradskom mostu Meh- 
med-paše Sokolovića i goraždanskoj staroj ćupriji leže odavno u 
ruševinama. Dva jedina do sadašnjeg krvavog scenarija sačuvana 
trgovačka centra pod jednim krovom iz osmanlijskog vremena, 
Brusa-bezistan i Gazi Husevbeg-bezistan, velebne zgrade s kupo- 
lama, obje u Sarajevu, bombardiranjem s okolnih brda grdno su 
oštećene. Ni sahat-kule u Sarajevu, Mostaru i drugim gradovima 
nisu mimoišle oštećenja. 

Zanimljivo je da su na uspostavljanju stare osmanlijske grad- 
ske infrastrukture pored bosansko-muslimanskih i turskih gradite- 
lja, sudjelovali i majstori iz Dalmacije i Italije. Poznata su i dva 
graditelja provoslavne vjere: Staniša i Tanasije. U drugu ruku je 
muslimansko graditeljstvo uticalo na način građenja crkava. 
Islamske minijature su se, kako je pokazala historičarka umjetno- 
sti Zagorka Janc, odrazile na srpsko crkveno slikarstvo, Pored 
svega ovog zajedništva, srpski fanatici uništavaju sve što ima bilo 
kakvo muslimansko obilježje. 

Važan dio muslimanskog kulturnog naslijeđa su česme, vodo- 
skoci (šadrvani), javna napojišta (sebili) i kupatila javne i 
privatne prirode (hamami i hamamdžici). Većina javnih česama 
nosi ornamentalan i figuralan nakit. Osim brojnih vodovoda i 
jednog bazena za plivanje u Sarajevu, stari Bošnjaci su sagradili 
velik broj javnih kupatila. Jedino preostalo kupatilo, Gazi-Hu- 
srevbegov hamam u Sarajevu takođe, je oštećeno. Četnici su s 
nasladom minirali vodovode — za opsjednute gradove je to jedna 
od najtežih briga. Ono što najmanje vole — čistoću duše i tijela 
— stavljaju balkanski zlikovci prioritetno na nišan. 

Razvoj bosanskih gradova je usko povezan s osnivanjem 
pobožnih zaklada (vakufa, avgaf). Većina gradova su nastali u 15. 

i 16, stoljeću, kad se Osmanlijsko carstvo nalazilo na vrhuncu 
moći, a Bošnjaci pune 52 godine uzastopice sjedjeli na stolici 
velikih vezira. Iza bitke na Mohačkom polju 1526. upravljali su 
također osvojenim dijelom Mađarske, pa su i ondje osnivali 
gradska jezgra osmanlijskog tipa. U to vrijeme mnogi Srbi pod 

njihovom zaštitom u Mađarskoj razvijali bujnu trgovinu i skupa 
s Bošnjacima uživali mnoge povlastice. Historičar Hamdija 
Kreševljaković (umro 1959) je dokazao da je nemali broj pobož- 
nih zaklada u Bosni djelo sitnih ljudi: obrtnika, mahalskih 
trgovaca, zemljoradnika, domaćica i dr. 

Radi osiguranja slobodnih vidika, stambene kuće u starim 
bosanskim gradovima su podignute stepenasto ili s velikim 
razmakom jedne od druge. Iz zdravstvenih, poslovnih i estetskih 
razloga građene su u blizini tekuće vode ili jezera. Prirodna 
ljepota je redovno očuvana, a sama stambena arhitektura je 
primjerena čovjeku, pa ima humane dimenzije. Živi, danas već 
podobro narušeni, primjeri takove urbanistike su Mostar. Blagaj 
kod Mostara, Travnik i Foča. U starim naseljima je na sve strane 
žuborila voda rijeka, potoka i šadrvana — nekada i voda u džerizu 
(odvodu) — i mirisala svježina prirode. sKoga ne opčarava i 
danase, pisao je početkom ovog stoljeća Kornelius Gurliti, 
vurbana slika bosanskog glavnog grada ? Neuporediv po snažnoj 
proturječnosti, grad se dijeli u dva oštro različita dijela: mo- 
derno-europski i orijentalno-osmanlijski. Ali europeiziranje ide 
nezaustavljivo naprijed, te prijeti opasnost da se stare orijentalne 
četvrti izgube, kao što je bio slučaj u glavnim gradovima ostalih 
balkanskih zemalja u susjedstvua.? Četnici su u okviru svog 
monstruoznog plana za iskorjenjenje islama i muslimana zaista i 
u Sarajevu stvorili pustoš i balkansku nivelizaciju. Uz bosanski- 
muslimansko stanovništvo stradaju posebno teško orijentalne 
četvrti bosanskih gradova. Ali i srednjoeuropsko namrijeće 
austro-ugarske monarije je izloženo barbarskoj mržnji: raketi- 
rana je i spaljena divna zgrada bivše gradske vijećnice Sarajeva 
u postklasičnom maurskom stilu, koju je podigla Austrija. Iza 
Drugog svjetskog rata služila je za smještaj Nacionalne i univer- 
zitetske biblioteke. Sa zgradom je nestao i sav književni fond, 
izuzetno vrijedan zbog bogatstva dokumenata domaće pismeno- 
sti, orijentalnih rukopisa na tlu Bosne i arhivalija razne vrste. 
Vođa srpskih ekstremista u Bosni, Crnogorac Radovan Karadžić, 
nakon ovog vandalskog čina besramno je ustvrdio da su Narodnu 
biblioteku uništili Muslimani kako bi se osvetili Austriji, dakle 
jednoj zemlji koja je osobito kod njih ostala u dobroj uspomeni 
% Citirano po knjizi Zwischen Halbmond und Doppelađler Ernestu Bauera 

(Wien. Miimchen 1971). sir. 178 

i koja je njima za ljubav sagradila sarajevsku belediju (vijećnicu) 
u arapsko-islamskom sulu." 

O razaranju 1 spaljivanju Mostara, drugog po veličini grada u 
Republici, donosi potresnu sliku Rupert Neudeck, istaknuti 
njemački novinar i jedan od vodećih članova humanitarne radne 
grupe Cap Anamur, Lijeva strana ovog dragulja među svim 
gradovima stare Jugoslavije — tajni tip svih onih, koji su ondje 
nekad bili kao turisti — posve je spaljena i razorena, Učinjeno je 
to svjesno rukama srpskih milicija, ove srpske soldateske, koja 
je jednostavno fosfornim bombama dala sažeći najdivnije i 
zaštite najvrjednije spomenike. Hotel Neretva, jedna od uspo- 
mena na habsburško doba, podignut izravno na rijeci Neretvi, 
muslimanska banja sagrađena vjerno prema uzoru najljepše 
banje u Budimpešti, Muzička škola, džamije, Tabačica-mošeja u 
neposrednoj blizini čuvenog starog mosta iz jednog luka, koji je 
graditelj uspio sazidati nakon tri propala pokušaja 1566. godine. 
eOvuda su kroz ovaj grad u toku posljednjih stoljeća prošle 
mnoge vojske=, kaže nam bosanski komandant Mustafa Isović, 
vali svi su oni štedjeli ovaj spomenik od oštećivanja. Samo su 
Srbi ovdje vršljali kao vandalie. Pratiteljica, koja mi to prevodi. 
emancipirana muslimanska gospođa Kimeta Dilberović, upravi- 
teljca Crvenog polumjeseca u Mostaru, primjećuje na to uzbuđe- 
no: sZašto vrijeđamo vandale? Ubudće će se sigurno govorili: 
Divljali su ovdje kao Srbie. 

Dalje piše kritični opažač: eZaluđujući otrov nacionalizma je 
ovdje oduzeo pamet milionima ljudi. Poteklo je sve od Srba, koji 
su također odavno pripremali stvaranje Velike Srbije. Stanovnici 
Mostara se hvataju za glavu: zašto su bili tako naivni, da ove 
pripreme u toku posljednje dvije godine nisu primijetili? Srpski 
dio gradskog stanovništva je obitavao na brdskim obroncima 
grada, odakle su srpske milicije započele djelo osvajanja i 
pljačke. Mostovi — 13 ih na broju — koji spajaju lijevu obalu s 
desnom, su svi osim jedinstvene stare ćuprije prije dvije godine 
potkopani i začepljeni minama, te su u odlučnom momentu 
dignuti u zrak. Sve je počelo tačno po rafinirano postavljenom 
te dobro i clever izvedenom planu silnom eksplozijom 3. marta 
1992. ,., Od kada srpsko vodstvo zna, da su Europska zajednica 
i UNO pravi papirnati tigrovi, ono korak po korak tjera politiku 


9 Vidi moju repliku na Karadžićevu laž u Die Presse (Wien) od 26.9,1992 
(Tnubine der Leser, sir. XV). 

etničkog čišćenja (istrebljenja), koja se dade uporediti s apartheid- 
-politikom. Ono je tu politiku, šta više, dovelo do izvedbe=". 

Uz zgrade pretvorene su u prah i pepeo i brojne fakultetske, 
školske i privatne biblioteke kao i istraživačka oprema raznih 
instituta. Ne zna se broj uništenih divnih kaligrafskih radova, 
minijatura, umjetničkih rukotvorini i proizvoda domaće radino- 
sti, često rađenih s velikom ljubavi i profinjenim osjećajem za 
ljepotu. 


Pokretnice i ciljevi agresije 


Osnovni motiv agresije na Bosnu leži u pohlepi za vlašću. 
Historijski uvjetovan raspad komunističkih vlastodržačkih struk- 
tura u korist demokratskog samoodređenja južnoslavenskih na- 
roda ugrozio je povlašten položaj srpstva. Vještim korištenjem 
gorkog iskustva iz vremena Drugog svjetskog rata, kada je 
zapadni dio sprskog naroda bio izložen bezdušnim progonima 
ekstremnog hrvatskog nacionalizma, u kojem se nasuprot volji 
većine njihovih suvjernika bio našao i izvjestan broj muslimana, 
i dozivanjem shistorijskog sječanja= na Turke kao širitelje islama 
po Balkanu, srpski narod je duboko indoktriniran i doveden u 
stanje nacionalne uzbuđenosti. Dugo vremena potiskivana osve- 
toljubivost je ovladala srcima mnogih srpskih brđana, seljaka i 
polugrađana. Došli su u prvu scenu oni slojevi, koji su mentalno 
opterećeni mržnjom na grad i njegove civilizacijske tekovine. 
Čitav niz drugih pokretačkih snaga i predrasuda uključio se kao 
pogodan mehanizam mobilizacije u osvajačku strategiju veli- 
kosrpstva: želja za plijenom (staro naslijeđe hajduka), nagon za 
samopotvrdom vlastitog junaštva, požuda za osvetom zbog po- 
raza na Kosovu polju 1389, iskazivanje vjernosti pravoslavlju 
borbom protiv islama i njegova sfundamentalizma-. Brojne 
knjige o progonima Srba u nekadašnjoj Nezavisnoj Državi 
Hrvatskoj (1941-—45), o navodnoj izdaji srpstva primanjem isla- 
ma, O je Pa nesposobnosti da unovče svoje junaštvo (po 
Dobrici Čosiću omi uvijek dobivaju u ratu, a gube u miru), o 
sdžihadue kao latentnom mehanizmu ugrožavanja svijeta od 
muslimana, o islamu kao skrivenoj podlozi albanskog ateizma do 
1991 itd. 


" Rupert Neudeck;: Bosnien = čuropdische Bricke zur islamischen Welt, U: 
Onenterune (Zirich) 5612, str, 208. 

Obzirom na porijeklo, mentalitet, način života i etiku, bosan- 
sko stanovništvo obuhvaća dvije znatno različite grupacije: gra- 
dđane-starenike i seljake. Ovi potonji su velikim dijelom u Bosnu 
useljeni, da bi zemljoposjednicima — pretežnim dijelom muslima- 
nima = obrađivali zemlju. To je posebno slučaj u istočnoj i 
zapadnoj Bosni. Radi se o onom pučanstvu pravoslavne vjere, 
koje se u toku 19, stoljeća nacionalno izjasnilo srpskim. 

Bosanski muslimani imaju svoje nacionalno ime: oni su Bo- 
šnjaci, a nikako Srbi, kao što to tvrde Veselin Đuretić i neki drugi 
srpski akademici. Prema tome, njihovi pređi nijesu primanjem 
islama izvršili nikakvu nacionalnu izdaju — koliko se ta perverzna 
argumentacija može uopće usvojiti. Muslimana je bilo uz slivove 
srednjeg i donjeg Dunava, donje Save i oko drinskog ušća u Savu 
i prije dolaska Turaka na Balkan". 

Viđen u nacionalnoj perspektivi, islam je u Bosni bio zamjena 
za bosansko krstjanstvo= i bogumilstvo, nemilosrdno progonjen 
od susjeda drugog vjerskog opredjeljenja poput dalekosežno 
sekulariziranog današnjeg bosanskog islama. Nesnosna je insi- 
nuacija u bosanskim muslimanima — kao što to čine neobrazovani 
i poluobrazovani Srbi — vidjeti Turke ili ih, kad je to oportuno, 
proglašavati Srbima. Želja za uništenjem muslimana i islamske 
kulture na području Balkana odavno prati politiku nekih Balkan- 
skih zemalja, posebno Srbije. Ona je u izvjesnom smislu men- 
talni atavizam. Porazno za Bošnjake islamske vjere je da ona 
prodire ponovno u fazu ostvarenja, kada islam na svjetskom 
planu, usljed zloupotrebe u političke svrhe, pa i u svrhu terorizi- 
ranja neistomišljenika, ima narušen image. 

Uz apostrofirano mentalno naslijeđe Srba, u ovim tragičnim 
zbivanjima dolazi do izražaja i sklonost jednoumlju, na koje su 
neuke mase navikle u komunizmu. Bjesomučna propaganda iz 
Beograda snažno ga podržava. Pametni ljudi u gomilama ostav- 
ljaju Srbiju. Mrak se već užasno spustio na Kulturu=, tuži se 
jedan os smjelih srpskih filantropa, nekadašnji gradonačelnik 
Beograda, arhitekta Bogdan Bogdanović. Ako ste zavirili u 
knjižare, tu su sve same knjige o genocidu, knjige o starim 
carstvima i kalendari, knjige o parapsihologiji, neke Vave, I to je 
sves, sNe znam kako je kod vas=, nastavlja Bogdanović svoju 
tužaljku u razgovoru s hrvatskim novinarom, sali ovdje mi ne 


" Za početak vidi moju raspravu Der Islam im miitelalterlichen Ungarn. U: 
Sadostforschungen (Minchen) 23/1964, str, 1935. 

možemo živjeti od popova na televiziji. Kada ste atcist, ili tačnije 
agnostik, bolje vidite ko vjeruje, a ko ne vjeruje u Boga. Ja 
cijenim i duboko poštujem, kad vidim da neko vjeruje. Ponekad 
i zavidim. Ali kad gledam tu našu popovsku falangu, osim ovog 
nesretnog patrijarha Pavla, koji valjda vjeruje u Boga ... drugo 
je sve sami razbojnik;". Nema u nas povijesnog znanja, jer se 
povijest nije ni učila u školama. Pa umjesto nje dolazi do usmene 
nadogradnje. Počinju fabule i mitizacija=", 


Usmena nadogradnja, o kojoj govori Bogdanović, uobličena 
je prije svega u srpskoj narodnoj pjesmi. Ali i umjetna pjesma i 
priča su za jednostavnog Balkanca izvor za obavještavanje o 
događajima iz prošlosu. Ona je podloga jednog izopačanog 
shistorijskog sjećanja, koje pokreće mase. Uz hajdučku pjesmu 
je za Srbina sa sela, na pr., epski spjev Gorski vijenace vladike 
Petra Petrovića Njegoša, u kojem ovaj veliča istrebljenje musli- 
mana (=spoturicas) iz Crne Gore na pragu 18. vijeka. jedna vrsta 
Biblije. U ovom djelu, koje je za čitavo vrijeme postojanja 
Jugoslavije bilo obavezna školska lektira, otvoreno se poziva na 
uništenje islamske kulture (sNo lomite munar i džamiju !=) i na 
pokolje nedužnih ljudi. 

Istražujući južnoslavenske narodne pjesme s etičkog polazišta, 
hrvatski jezikoslovac Toma Maretić je ustanovio da za razliku od 
drugog narodnog pjesništva muslimanska pučka pjesma sadrži 
malo surovosti, okrutnosti i zvjerstva", A ta pjesma je ogledalo 
narodne duše. Uz formalnu ljepotu bosansko-muslimanske na- 
rodne poezije drugi istraživač, Nijemac Georg Stadimiiller se 
divio njezinoj etičkoj dubini."? U ovakovoj ocjeni mu je bio 
prethodnik Friedrich Salomon Krauss, istaknuti austrijski etno- 
log. Postojeću etičku diskrepancu posredno potvrđuje i grčki 
istraživač Georges A. Megas svojom pritužbom da se srpski 
junak nerijetko kreće izvan herojstva. On je našao da srpskom 
junaku snijesu strane grube i odvratne akcije", 


9 Zeljko Hodonj: Šešeljeve szlatne kašike=, U: Večernji list (Zagreb) od 
16.,1,1993, str. TOŠTI. 

" Ma istom mjestu, str. 11. 

" Toma Maretić: Naša narodna epika, Zagreb 1909, str. 240. 

" G. Stadimiiller: Bosanski islam — most Europe prema islamskom svijetu, 
Glasnik Islamske vjersk zajednice (Sarajevo) 1943, maj. 

M GA. Megas: IZHellensime ćontemporain 1950, januarfebruar, str. 25. 

Među srpskim i cnrogorskim gorštačkim stanovništvom se 
nerijetko sreću tipovi =s uočljivo niskim stepenom pažnje i 
promišljenosti, sa sklonošću da iz posebnih slučajeva stvaraju 
opće zaključke, s malom sposobnosti opažanja i stvaranja kori- 
snih zaključaka te s promjenljivim karakterom i nedostatkom 
predviđanja=, Njihov jedini vodič je momentalni instinkt." 

Hajduci i četnici se nikada ne odvajaju od svog socijalnog 
zaleđa, mada obično operiraju izvan vlastite sredine, protiv 
drugih narodnih zajednica, koje im obično suprotstavljaju slične 
udarne snage. 

Vandalsko rušenje spomenika islamske kulture ima dugu 
tradiciju. Beograd je imao na početku 17. stoljeća, po navodima 
putopisca Evliya Čelebi (umro 1684) 217 džamija, 13 mesdžida, 
17 tekija, 9 studijskih centara za proučavanje islamske tradicije 
(dar al-hadit), 8 medresa, 7 javnih banja i 6 karavan-saraja. Od 
svega toga do danas se održala samo skromna Bayrakli-džamija 
u Gospodara Jevrema ulici. U Leskovcu je još 1878. godine, kad 
je Bosna i Hercegovina okupirana od austro-ugarskih trupa, bilo 
6 džamija, dva mesdžida i deset tekija. Ni jedan od tih spomenika 
danas ne postoji. 

Priusnuti kritikama stranih promatrača zbog ovog necivilizira- 
nog postupka, srpske apologete običavaju ukazivati na navodna 
rušenja kršćanskih objekata od strane turskih osvajača. U Sara- 
jevu je 1990. godine objavio Boris Nilević svoju doktorsku 
dizertaciju Srpska pravoslavna crkva u Bosni i Hercegovini do 
obnove Pećke patrijaršije 1557, godine. On u ovoj knjizi među 
ostalim piše: sJoš uvijek postoji jedna predrasuda — da su 
Osmanlije prilikom osvajanja naših krajeva rušile i palile pravo- 
slavne bogomolje, često pretvarale u džamiju najljepšu crkvu u 
gradu i ukidale sve što je srpskom narodu ostalo iz doba njegove 
samostalnosti, Ta pretpostavka o masovnom rušenju crkava ili 
njihovom pretvaranju u dažmije je preuveličana, mada ima 
izvjesnu realnu osnovu na kojoj je izrasla. Nasilno, hrišćanski 
hramovi su nestajali izuzetno, koliko je poznato, u prvom 
osvajačkom ratu, odnosno u vrijeme veliko austrijsko-turskog 
rata, krajem 17. stoljeća, uglavnom za smutnih vremena. Češći 
razlog rušenja hrišćanskih bogomolja bila je njihova zapuštenost, 
4 Gustave Le Bon: Psychologische Grundsitze in der Valkereniwicklune, 

Obers. von A. Seiffhart. Leipzig 1922, str. 22 

Gerhard Gesemanu: Heroische Lebensform, Berlin 1943, str. 89. 

obično po gradovima, LI kojima JU preovladavalo muslimansko 
stanovništva. sastavljeno od doseljenika ili islamiziranih hrišća- 
na. Po osmanskim zakonima. ako je crkva hila napuštena više od 
pedesetih godina, mogla se porušiti ili pretvoriti u džamiju=""'. 


U INEano po Elanku Predrasuđe (2 Fiisenmju hrišćanskih Hrrarrova čedl M.S 
Maksamovića. u Polici (Beograd) od 18. 1942 

U nauci je prevaziđeno mišljenje da Turci nisu ništa doprinijeli 
razvoju kulture, već da su bili zastupnici mračnjaštva, kako je 
mislio među ostalima i Ivo Andrić (umro 1975). Takovo mišljenje 
je u Europi vladalo prije kojih stotinjak godina, pa se znanost 
na osmanlijsko kulturno naslijeđe obazirala samo extra ordinem. 
Govorilo se o tamnoj turskoj dobi. Pod pritiskom tih predrasuda, 
brojne islamske građevine od izvanredne umjetničke vrijednosti 
pripisivane su drugim kulturama: stari most u Mostaru Rimljani- 
ma, Sokolovićeva ćuprija u Višegradu Bizantinjanima. Mehmed- 
-pašin hamam u Višegradu Srbima i sl. U međuvremenu je o ovoj 
kulturnoj baštini postignuta posve drukčija, pozitivnija slika. 
Pristup osmanlijskoj kulturi sa — da se tako izrazim — bočne 
strane, naime bez poznavanja triju tzv. islamskih jezika i duhov- 
nih sila-pokretnica koje su u ono doba vladale javnim životom, 
morao je donijeti krnja saznanja. Samo tako su istraživači poput 
češkog učenjaka Konstantina Jirečeka, kojima su se pridružili i 
neki stvaraoci lijepe književnosti, mogli doći do danas teško 
održivog mišljenja da su Osmanlije prouzrokovale najmračniji 
period u povijesti balkanskih naroda. lako od stručne nauke 
zabačeno, ovo mišljenje se u izvjesnim postkomunističkim sredi- 
nama, poodavno zahvaćenim valom iracionalnog nacionalizma, 
sustavno podržava, Pri tome mu se namjenjuje uloga pripremača 
za nacionalnu homogenizaciju i za demografsko prekrojavanje, 
koje je u okviru najnovijeg genocida nad bosansko-hercegovač- 
kim Muslimanima uzelo vid tzv. setničkog čišćenja, u stvari 
protjerivanja i istrage domaćeg stanovništva i nasilnog prekida 
njegove normalne geneze, Što je — uz ostalo — cilj sustavnog 
masovnog silovanja žena i djevojaka, 

Osmanlijska prošlost — dobro primjećuje austrijski balkanolog 
Gunnar Hering — sna jednoj strani izmiče u sve veću daljinu, pa 
nastajuća distanca dopušta slobodniji razvoj naučnog istraživanja 
bez predopterećenja. Na drugoj strani upravo veća daljina 
olakšava širenje maglovitih predstava o tami osmanlijskih vjeko- 
va". sAko se nasuprot Europi ili Zapadu, zakljčuje on u 
studiji Die Osmanenzeit im Selbstverstindnis der Volker Sido- 
steuropase, zaostalo Osmanlijsko carstvo postavlja kao rezervat 
stagnacije te pri tom implicira da bi jugoistočna Europa bez 
" Gunnar Hering: Die Osmanenzeit im Selbstverstandnis der Volker Siđosleuro- 


pa. U: Dic Slaaten Sadosteuropas und die Osmanen. Hrsg. von Hans GCOTE 
Majer. Munchen 1989. Site 361. 

prodora Osmanlija bez daljneg sudjelovanja u napretku prosvije- 
ćene Europe, onda je takovo gledanje na predmet neobrazloživo., 
Jedna okolnost je u najmanju ruku pogodovala širenju takovog 
gledanja: povjesničari balkanskih zemalja su slijedili europske 
uzore romantičarskog pisanja nacionalne historije, te su se skoro 
isključivo bavili prošlošću svoga naroda, dok nadilazeće veze u 
historijskom razvoju ili nisu uzimane u obzir ili su primjećivane 
tek na rubu. U svakom slučaju, nisu sistematski pretresane. Tako 
ovi istraživači povijesti nisu nikada ispitali upadnu činjenicu, da 
se ezona nerazvijenostie nije ograničavala samo na Osmanlijsko 
carstvo i njegove države-nasljednice, nego je obuhvaćala širok 
pojas od Rusije do središnjeg dijela istočne Europe, balkanski 
prostor i jonske otoke pod venecijanskim i britanskim gospod- 
stvom, južnu Italiju te Španiju i Portugal i time nekoć cvjetajuće 
i moćne zajednice, kolonijalne države i središta renesansne 
kulture. Sve kad bi se i uvažili razlozi da su mnoge crte 
nerazvijenosti u ovim zemljama imale različite ishodne tačke, 
ipak se ne di previdjeti problem velikoprostornih pomjeranja 
razvojnih šansi i razvojnog potencijala počev od ranog Novog 
vijekaa"", 

Za proteklih 47 godina u Bosni je postignut zavidan kulturni i 
socijalni napredak. U njemu su, mađa u nekim osnovnim 
ljudskim pravima uskraćeni, sudjelovali paritetno i muslimani. 
Ova dostignuća na polju nauke, istraživanja u umjetnosti daju se 
pogledati. 

Do sada nije bila uočena, pa nije mogla biti ni vrednovana 
posrednička uloga nemalog broja obrazovanih Bošnjaka turskog 
vremena između obiju kultura: europske i osmanlijske. Na 
području povijesnog istraživanja je uobličena po Ibrahimu Alaj- 
begoviću od Pečuja, poznatom pod imenom Pečewi. U umjetno- 
sti ju je obnašao Matrakci. Nasuh. U vojnim znanostima i 
njemačkom jezikoslovlju tu je ulogu igrao Sarajlija Mehmed 
Tahir Bošnag, u medicini Muhamed Hafizović, u farmakologiji 
bosanski prevodilac Dioskuridove De materia medicas, u kemiji 
Osman Abdurahmanović, u geografiji Osman Abdulmennan i 
Ibrahim Miiniri, u političkim naukama i egzegezi Kur'ana Kadri- 
hodža Pajić i u memoarskoj literaturi s curopskim životom Kao 
predmetom obrade Dragoman 'Otman. Šta više, ni oni brojni 


%) Hering, na istom mjestu, str. 363. 

komentari i glose na orijentalnim jezicima, koje su pisali stari 
Bošnjaci, nijesu posvema bez inventivnosti i svježine. xSigurno 
imamo slučajevax, tvrdi s pravom Sulejman Grozdanić," da se 
u naslonu na glavna djela u nekoj naučnoj ili književnoj oblasti, 
tačnije povodom njih, iskaže u stvari svoje sopstveno viđenje i 
rješenje problema, Brojni komentari i glose su upravo zbog toga 
i nastali kao odgovor na zahtjeve opšteg društvenog i kulturnog 
kretanjax. U ovakvom svjetlu treba gledati na ovu kategoriju 
djela na orijentalnim jezicima i po ovoj svojoj osobini bosansko 
kulturno stvaranje ima jednu crtu koja ga približuje stvaralačkom 
duhu Europe. Uostalom, dio bosanskog izvornog stvaralaštva, 
naime muslimansko narodno pjesništvo, posebno balada, uspo- 
stavilo je uži dodir narodne književnosti Južnih Slavena s 
hteraturama europske prosvijećenosti. 


"Vidi: 5. Grozdanić: Pisana riječ na orijentalnim jezicima i alhamiađo. U: 
Pisana riječ u Bosni u Hercegovini od najstarijih vremena do 19185. godine. 
sarajeva 1982, sim 94; 


Prof. Ante GRANIĆ 


BOSANSKI JEZIK — MIT ILI 
STVARNOST? 


Vrijeme u kome živimo s razlogom možemo nazvati vremenom 
najveće nesreće koja je šadesila Bosnu i Hercegovinu u toku 
njene istorije, vremenom najvećih stradanja njenog naroda i 
vremena rušenja svega što smo stoljećima zajednički gradili u 
slozi i ljubavi. Vrijeme u kome živimo ostaće u istoriji naroda 
Bosne i Hercegovine i kao vrijeme umiranja od granata. gladi i 
bolesti, i uz sve te nesigurnosti da li će naša domovina Bosna i 
Hercegovina uopće ostati i opstati, i što će biti sa njenim 
narodori '? 

U takvoj situaciji raspravljati o jeziku — posebno o bosanskom 
— doima se kao anahronizam, pa čak i kao provokacija. 

Ali, bosanskohercegovački duh ne bi bio ta šta jeste da ne 
prkosi smrti i umiranju, ratu i nasilju, zlu i zločinu svake vrste — 
da se ne suprotstavlja mržnji i da ne izaziva sudbinu. Bosanski 
duh ne bi bio to što jeste da ne gradi mostove i tamo gdje su svi 
drugi izgubili svaku nadu, i gdje se drugima čini da je život 
prestao. Bosanski duh ne bi bio to što jeste da ga ne pokreće 
vlastita, iskonska filozofija da su upravo bol i patnja najveći 
pokretači ljudskog života. Bosanski duh ne bi bio to što jeste da 
ne uživa u glasu mujezina i u jeci zvona, i to oboje u isto vrijeme. 
Bosanski duh ne bi bio to što jeste da ne posjeduje snagu koja 
ga 1 u najtežim prilikama vraća unazad da provjerava ono što su 
već svi provjerili, te da ne otpočinje ispočetka poslove koje su 
drugi već napustili, u uvjerenju da su konačno završeni. Ili da je 
na sudbinu tih poslova stavljena točka. 

I uvijek u takvim situacijama bosanski duh iz prividnog mira 
uskrsava kao feniks i pretvara se u vulkan koji. lavom svoje 
ljubavi, pobjeduje zlo i afirmira dobro i sve ono što | Jude spaja. 
obnavljajući tako život bosanski čija je osnovna deviza, NeEpro- 
mjenjiva i stalna, da je Bog jedan i da su svi ljudi pred Bogom 
braća. 

Neće, dakle, biti nikakvo ćudo ako se bosanski čovjek i danas. 

i po ko zna koji put, ponovo vrati na pitanje takozvanog 
bosanskog jezika, za koji nikada i nije bio siguran da li mu ga je 
neko uzeo, ili ga je on sam negdje usputno zagubio, Bosanski 
čovjek je tek u jedno siguran: da je taj jezik postojao, da poneko 
i danas kaže da postoji, ali da postoji bez imena i znaka. 


O JEZIKU 

Jezik je društvena tvorevina koju je stvorio kolektiv za svoje 
potrebe. Jezik često dijeli sudbinu naroda. Analizom jezika 
jednog naroda može da se otkrije cjelokupna istorija toga 
naroda, jer su sva njena pojavljivanja, na ovaj ili na onaj način, 
jezikom zabilježena. Ipak, jezik mije rijeka bez obala. To je 
unekoliko i matica koju društvo njeguje i usmjerava, normira i 
čuva. 

Sa prvim bljeskom čovjekove svijesti rođena je i riječ, koja je 
odmah imala i osnovnu funkciju: da ljude spaja, bez obzira na 
to da li je to bilo u formi krika kojim se kolektiv upozorava na 
pojavu neke opasnosti, ili je to bio radosni uzvik da se podijeli 
sretno okončan lov. | 

Ta iskonska uloga riječi zadržana je tokom cijele čovjekove 
predistorije i istorije, da bi danas — u ovo naše vrijeme i na našim 
prostorima riječ odjednom bila preobražena u otrov ... 

Riječ je. čini se, prestala da spaja ljude, izgubila je trenutno 
svoju, najhumaniju funkciju i pretvorila se u otrov koji ljude — 
razdvaja! 

Riječima se danas ruše mostovi i podižu visoki i neprobojni 
zidovi među ljudima, praveći od ljudi suprotstavljene i zakrvav- 
ljene neprijatelje koji se kunu — ne više u vječnu ljubav, nego u 
vječnu mržnju. 

Riječi ljubavi postaju riječi mržnje. 

Ahbabi postaju ljuti neprijatelji. 

Riječi mržnje postaju normalni saputnici čovjekovog života, 
ako se takav život uopće može nazvati životom. 

Apsurd podertava i fakat da i pismo, ta čovjekova svetinja 
koja ga je izvela iz divljaštva i predistorije i uvela u civilizaciju i 
istoriju, postaje jabuka razdora i uzrok mržnje i neprijateljstava. 

Eto, dakle, posla za bosanski duh. 

Eto, dakle, posla da se vidi kako je, i koliko je bio velik 
bosanski Ban Kulin kad je prije osam vijekova, kao nepismen 

čojvek, naredio svome pisaru da Povelju Dubrovčanima napiše 
na dva pisma: ćirilicom i latinskim pismom. 

Eto, dakle, posla i za — bosanski jezik (da ga tako uslovno 
zovemo). 

Eto posla za sve nas da sada, baš u ovom preteškom vremenu, 
povedemo borbu za sve ono što ljude spaja. 1 da počnemo i od 
- ebosanskog jezika? 


IME ZEMLJE I JEZIKA 


U najčešćem broju slučajeva, ime zemlje i naroda prelazilo je 
i na njihov jezik. Vjerovati je da ni zemlja Bosna, o kojoj 
istorijski izvori govore daleko prije nego o jeziku, nije u tome 
izuzetak, O porijeklu imena BOSNA nemamo mnogo istorijskih 
izvora, bar zasada, ali su 1 postojeći dovoljni za određene 
zaključke. Prvo pouzdano svjedočanstvo datira čak iz polovine 
desetog vijeka, i to od pisma cara Konstantina Porfirogenita. 
Poslije, posebno u vrijeme Kulina Bana i kasnije, svjedočanstva 
i dokumenti su brojniji. Međutim, ime Bosna datira čak možda 
i iz predslavenskog perioda, što se može zaključiti iz činjenice da 
sve pritoke Save nose svoja imena iz predslavenskog perioda, pa 
tako 1 Bosut, koji je nosio predslavensko ime BOSANTE, pa 
vjerovatno i rijeka Bosna. Taj hidronim su preuzeli, Zasigurno, 
Slaveni, i kasnije dali ime i zemlji oko rijeke. 

Kako svjedočanstva samo upućuju, ali ne dokazuju u potpuno- 
sti istine, a i ne preciziraju vrijeme, zasigurno se može tvrditi da 
je ime Bosna mnogo starije od pomenutog istorijskog izvora, ali 
se to ime alirmiralo tek sa formiranjem bosanske države u 
vrijeme Kulina Bana i kasnije. Od imena su izvedeni i mnogi 
etnici kao: Bošnjak, Bošnjo, Bosanac ud. Nije, dakle, teško 
zaključiti otkud ime bosanski jezike. 

A kad smo već kod imena, treba napomenuti da je ime 
Bošnjak istorijsko, hiljadugodišnje ime. a da je pojam Bosanac 
iz novijeg vremena, koliko znam — ne mnogo starije od vremena 
Vuka Karadžića, 

Kako je riječ o Bosni i Hercegovini kao kulturnoj i geografski 
zaokruženoj cjelini, napomenimo samo da je ime Hercegovina 
prvi put pomenuto u jednom pismu osmanlijskog komandanta 
Sebega iz Skoplja, i to 1454. godine. Mi Hercegovci baš ne 
volimo da ističemo ovu činjenicu, pošto nas ona ostavlja u malo 

eponezgodane položaj u odnosu na Bosance i zato smo izmislili 
odbranu u formi da smo mi, zapravo, Bosanci de luxe! Tim se 
prevazilaze i svi drugi, eventualni, hercegovačko-bosanski =ne- 
sporazumi .., 

Što se tiče jezika kojim su govorili stari stanovnici Bosne i 
Hercegovine, treba reći da je taj jezik bio uvijek vrlo ujednačen, 
da je jedinstveno i imenovan, dok se razlike kod različitih 
konfesija javljaju kasnije, uglavnom zbog uticaja istočne matice 
na pravoslavne, a zapadne matice na katolike, I to traje do dana 
današnjega. Činjenica da bosanski Muslimani imenuju od po- 
četka svoj jezik kao bosanski, i tako ga ponegdje i danas 
nazivaju, sugerira najmanje dvije stvari: 

I. Da je ime obosanski jezika starije od Muslimana i da su ga 
oni, zapravo, ponijeli iz kulturne baštine iz koje su ponikli, 

2. Da je naziv jezika, u vrijeme prelaska na islam, bio 
dominantan u narodu Bosne i Hercegovine, i to u svim konfesija- 
ma. Osim toga, pisac Konstantin Filozof, sa kraja četrnaestog 
vijeka, spominje bosanski jezik u svom spisu -SKAZANIE 
IZJAVLJENO O PISMENAHs, što jasno govori o tome da su 
naši ljudi, prelazeći na islam, zadržali i jezik i njegovo ime. Ali 
i bosanski inat, jer su, kasnije, Turci upravo sa njima imali 
ogromnih problema, čak i kad su se naseljavali u Turskoj. Tako 
postoje dokumenti koji govore o tome kako su naši ljudi, 
Bošnjaci, sve poduzeli protiv turske asimilacije i nisu čak htjeli 
ni da uče turski. Jedan je govorio; Ja ću da govorim bosanski, 
makar plaćao dukat za svaku riječ, a Turci ako hoće da sa njima 
govorimo — neka oni nauče bosanski ... 

Ovo napominjemo zato što su upravo brojni dokumenti o 
imenu i 0 upotrebi bosanskog jezika u vrijeme prelaska na islam. 
Oni jasno govore o bosanskom duhu i o ljubavi prema Bosni i 
njenom jeziku. Taj duh se pokazivao u svim domenima njihovog 
života, pa i u vjerskom, gdje je, uglavnom, sve bilo propisano. 
Ali, Bošnjak ne bi bio to što jeste da svagdje ne pokaže svoj duh. 
Tako su Muslimani u jednom kraju Bosne, gdje su ih prekoravali 
da ne vode uredan vjerski život, odgovarali: Mi smo vama kazali 
da hoćemo islam štimati i provodiu, ali nećemo žene krit. i 
hoćemo rakiju pit ... 

Bosanski su muslimani više sačuvali i bosanski jezik i njegovo 
ime, ali iz toga ne treba izvlačiti zaključak da su drugi od toga 
imena bježali i da su bili manje Bosanci, ili Bošnjaci. Činjenica 

da su taj jezik isto tako i čuvali i upotrebljavali Jevreji govori o 
lome da su na Muslimane i Jevreje bili manji, uticaji sa strane. 
dok su ti uticaji na pravoslavce i katolike bili stalni, kako putem 
kulturnih, tako i vjerskih relacija. 

Česta preimenovanja bosanskog jezika u: hrvatski, srpski, 
srpsko-hrvatski, hrvatsko-srpski itd. zapravo su rezultat pomenu- 
uh jakih uticaja sa strane. Bilo bi korisno istražiti otpore tim 
uticajima. Pritom, otpore tim uticajima od strane pravoslavnih i 
katolika ne treba shvaćati kao negaciju njihove nacionalnosti, 
nego kao refleks njihovog otpora, koji proizlazi iz istine da su 
zajedničkim životom sa drugim formirali i specifičnosti, kojih 
mje bilo u kulturnom idenutetu njihovih matica. Ti otpori su 
dosta vidljivi i bila bi to zahvalna tema. 

U svakom slučaju, uticaji matica na dijelove ssvoga naroda- 
su normalni, samo su pitanja u kojoj su mjeri oni normalni, i u 
kojoj mjeri se poštuju njihove kulturne osobenosti, nastale 
usljed zajedničkog života sa drugima, i usljed geografske i 
komunikacijske odvojenosu od Mauce. Mislim da je u prošlosu, 
a i u najnovijem vremenu, sprovođena jedna politika: Ili sa 
nama, ili sa njima. Napomenimo samo da su mnogi bosanski 
franjevci, čestiti i časni kulturni i vjerski poslenici, imenovali 
često svoj jezik bosanski, a 1 sebe nazivali Bošnjacima. 
Naravno, bilo je i suprotnih pojava, što je sve normalno u 
vremenima jakih uticaja sa strane. Ti uticaji 1 interesi nisu nikada 
prestajali. Čak bi se moglo reći da su bili jači i bezobrazniji što 
je vrijeme odmicalo, da bi danas — u suludom vremenu u kome 
živimo — Bosna bila podijeljena najprije na jeziku. Utoliko bi 
ovo pitanje bosanskog jezika= dobrodošlo, ali ne zbog toga što 
bismo mogli povratiti izgubljeno, povratiti ime ebosanski jezike, 
nego zato što bi danas, u vremenu kakvo je — takvo je, mogli 
više osvijetliti ovo pitanje i spasiti što se spasiti može. A možda 
i povratiti bosanski jezik bar na uski dio Bosne na kome, kako 
izgleda, žele da ostave Muslimane ... 

Znam i sam da u ovoj opasci ima beznađa i da ona nije u 
sklađu sa bosanskim duhom, sa našim snom o jedinstvenoj Bosni 
i Hercegovini. Ali, treba shvatiti situaciju u kojoj jesmo, treba 
biti svjestan skromnih snaga kojim raspolažemo, te svesti istinu 
i naše želje u okvire koje možemo nazvati: krajnjim slučajem, 
alternativom, ili kako hoćete. Uostalom, definirati bosanski 
jezike, ustanoviti da li je to mit ili stvarnost — to je naš osnovni 

zadatak. A gdje bi se taj jezik centralno normirao. to već nije u 
našim rukama, iako su one sa punim srcem pružene jedinstvenoj 
Bosni i Hercegovini. 

Bolje je tako, bez obzira na to u kojoj mjeri je to pravično i 
normalno, nego da se igramo čekovima bez pokrića koji samo 
privremeno olakšavaju komunikaciju. Jer, aduti u rukama jesu 
kapital, ali nam u ovom vremenu aduti neće mnogo pomoći da 
alfirmiramo istinu tamo gdje ona spada, Učinimo, onda, što 
možemo da se ona ostvari tamo gdje sada objektivno može. 
Pritom, ne krijem svoju tugu, ako ne i očaj, što sam prisiljen da 
se obraćam Muslimanima, a ne — kao što sam naučio - ljudima 
Bosne. Jer, nisu samo muslimani Bosanci. ili Bošnjaci, a može 
da se sada ispostavi da jesu — i to je ta tragedija Bosne, tragedija 
Hrvata Bošnjaka, Srba Bošnjaka, a Muslimana da i ne govorimo. 
Sad tek razumijem mog komšiju i Hercegovca, Vitinjanina 
Mehmed-bega Kapetanovića iz dalekih vremena s kraja devet- 
naestog vijeka. On je imao iste probleme, iste dileme | našao se 
na istoj raskrsnici kaoi mi danas. Čitajući ga osjećam, iako nas 
dijeli vijek, da sjedimo u Vitini na duvaru i smišljamo što ćemo 
i kako ćemo. Shvatio sam i zašto se tako izdašno zalagao za 
bosanski jezik, zašto je tugovao, radovao se kad bi dobivao, i 
očajavao kad bi gubio ... 


MALI ISTORIJAT UPOTREBE IMENA sBROSANSKIJEZIK. 


I. 

Rekli smo već da najstarija svjedočanstva o upotrebi imena 
Bosna datiraju još iz polovine desetog vijeka, kod Porfirogenita. 
Rekli smo takođe, da je to ime starije od tog svjedočanstva, čak 
i da je predslavensko, ali na nauci je da dalje traga ka osvjetljenju 
ovog problema. 

2 


Veliki broj dokumenata, svjedočanstava i drugih činjenica 
sačuvano je iz vremena bosanskog Bana Kulina. posebno je 
zabilježeno mnogo predmeta sa bosanskim nazivom: bosanski 
vez, bosanske mahrame, bosanske sablje, bosanski ćilimi, nakiti 
bosanske izrade, Ovdje se nećemo upuštati u detalje. 

3. 

Bosanski muslimanski pisci, u osmanlijskoj epohi, pišu na 
stranim jezicima: turskom, arapskom i persijskom, ali su svoj 
materinji jezik redovito nazivali. i to bilježili, kao =bosanskia. 

4. 

Od vremena Kulina Bana, preko vremena vladavine Turaka i 
do naših dana, stvarana je bogata narodna lirika i epika, koju su 
sakupljali i bilježili kasniji istraživači. I sve je to stvarano na 
bosanskom jeziku. Jedan od sakupljača je bio i već pomenuti 
Mehmed-beg Kepetanović. 

5, 

Konstantin Filozof s kraja četrnaestog vijeka spominje, pored 

ostalih i sbosanskih jezikae. 


hi. 

Ninski biskup u Peri pisao je 1581. godine jednom fratru 
sbosanskim jezikome. 
z 

Jedan od najstarijih pomena bosanskog jezika nalazimo 1436. 
u Kotoru, gdje se u zapisniku o otkupu neke djevojčice od strane 
kotorskog kneza kaže da je ona sbosanskim jezikom djevenac. 
8. 

Prvi bosanski pisac Matija Divković ostavio nam je bogato 
djelo bosanskim jezikom napisano, a bosanskim jezikom su 
pisali i mnogi njegovi savremenici iz sedamnestoga vijeka, 

Duvanjski biskup fra Pavle Dragićević 1735. godine piše da u 
Bosni ima devet svećenika koji se pri vršenju službe božje 
ispomažu bosanskim jezikome. 

JA 

Bosanski jezik spominje i znameniti putopisac Evlija Čelebija 
(17. vijek), a spominje i bosanski rječnik M.H. Uskufije. 

10. 


Prvi naš gramatičar Bartol Kašić (Pag 1575), koji je umro u 
Rimu 1650, kao rođeni čakavac zalaže se za zajednički jezik kod 
južnih Slavena i napominje da bi to trebalo da bude — bosanski 
jezik. (Rim 1640). 

IL. 

Isusovac Jakov Miklja (1601—1654) ističe da je od svih jezika 
sbosanski jezik najljepši=. 
12. 

Hrvatski pjesnik Andrija Kačić-Miošić (1704-1760) prevodio 
je sa latinskog i italijanskog na bosanskie. 

13. 
Bosanski jezik spominje i Matija Antun Reljković (1732=1798). 


29 


14. 

Mula Mustafa Bešeskija u svom sLjetopisue tvrdi da je Mula 
Hasan Nikšićanin govorio spola turski, pola bosanskie. 

15. 

Brojni dokumenti govore da su od najranijih vremena bosan- 
skim jezikom govorili i pisali Muslimani, ali i pravoslavni i 
katolici, Jevreji i drugi stanovnici Bosne i Hercegovine. Ali. 
govoreno je bosanskim jezikom, pa i pisano, i van Bosne. Tako 
postoje svjedočanstva da se čak i na divanu kod Sultana govorilo 
bosanski, pa je sultan morao da plaća posebne uhode da slušaju 
šta to Bošnjaci govorce, Čak su i Slavonci ostavljali tragove o 
bosanskom jeziku: Ivan Grličić, župnik iz Đakova (1707), a 
Matija Katančić je 1831. godine objavio prevod Svetog pisma u 
šest knjiga i to su jezik slavensko ilirski, a izgovora bosa nskogac. 
16 


Hercegovački srpski prvaci, na primjer Prokopije Čakaralo. 
traže od Alipaše Rizvanbegovića da se za vladiku postavi sčovjek 
vičan bosanskom jeziku, a vođa hercegovačkog ustanka Pero 
Tunguz znao je govoriti: sŠRazumi me. čovječe, bosanski ti 
govorime! 


17. 

Mustafa Rakim je objavio u Istambulu knjižicu Ovo je od 
virovanja na bosanski jezik kitabe, 
18 


Gramatika bosanskog jezika izdana je za potrebe škola i izdao 
ju je Frane Vuletić, a štampala bosanska vlada 1880. Bila je u 
upotrebi do 1911, ali je od 1908. promijenila ime u Gramatika 
srpsko-hrvatskog jezika=. 

19. 

Franjevci su 1894. otpisivali M,P. Desiniću da ne govore 
srpski, nego bosanski. 
20), 


Gradonačelnik Mostara, prema zapisniku sa jedne sjednice 
1895, zabranio je izvjesnom poslaniku, gospodinu Stagenru, da 
govori njemački, +...jer mi ovdje nismo ni u Beču, ni u Gracu 
nego u Mostaru i treba da se govori bosanski da svi razumijemo. 
21. 

Pokrenut je i list Bošnjake. Njegov pokretač i vlasnik Meh- 
med beg Kapetanović, pisao je bosanskim jezikom i borio se za 


3) 


ufirmaciju toga jezika, pružajući otpore i onima sa istoka i onima 
sa zapada. 
22. 

Naši iseljenici u Turskoj i danas svoj materinji jezik nazivaju 
sbošnjačkie, iako su se počeli tamo doseljavati odmah poslije 
turskih osvajanja Bosne, a i kasnije. Međutim, zanimljivo je 
napomenuti da svi svoj materinji jezik imenuju bošnjački, iako 
se po njihovom izgovoru, a posebno po nadimcima, vidi da su ne 
samo iz Bosne, nego i iz Hercegovine, pa i iz Sandžaka i Crne 
Gore. Ovaj fenomen uopće nije dovoljno istražen, i u jeziku 
naših iseljenika u Turskoj zasigurno se nalazi cjelokupna kultur- 
na, i druga, istorija Bosne. Zanimljivo je napomenuti da se i 
danas međusobno žene, da su im svadbe sasvim drugačije od 
onih turskih, i da i danas pjevaju sevdalinke. Tako u posljednje 
vrijeme asimilacija čini svoje, bio sam začuđen njihovom ljubav- 
lju prema zemlji porijekla i čuvanju dobrosusjedskih odnosa. U 
jednoj kući sam pronašao čak Isusovo raspeće na zidu. Kad sam 
upitao otkud to, domaćin mi je objasnio da je njegov pra-pra 
djed došao negdje iz Bosne i da mu je to dala na poklon njegova 
drugarica — katolikinja, da ponese sa sobom kao amajliju kad je 
selio u Tursku, sa preporukom da će se moliti Bogu po svom 
zakonu za njegovo zdravlje i za zdravlje njegove porodice, i da 
ne zaborave GROAB i rijeku SLUIN ,.. Moj domaćin je to tako 
izgovarao, a Bog zna kako se zvalo i to selo i ta rijeka. Tek, 
amajlija je ostala kao kućni čuvar, ali ne kao dokument njihovog 
projekla, nego njihove ljubavi i prijateljstva u selu koje im je 
bilo zajednički dom. 

Kad sam domaćina upitao da li su zbog toga imali problema, 
jer u njihovu kuću — kao i u Bosni — zalaze i komšije i putnici 
namjernici, on je samo odmahnuo rukom i rekao: Jašta je nego 
bilo ... ja jednostavno ispričan priču onome ko je naš Bošnjo, a 
ako je Turčin — kažem mu da gleda svoga posla ... 

23. 

I naši pisci dvadesetoga vijeka. iz Bosne i van nje, govorili su 
o bosanskom jeziku. Tako, na primjer, Petar Kočić kaže na 
pojave germanizacije: +Germanizacija dovodi do varvarstva 
prema našem velikom, silnom sjajnom i slobodnom bosanskom 
jeziku ... To nas, kao stare i dobre Bošnjake mora boljeti, jer je 
naš jezik i u najstarijim vremenima bio neobično lijep, mnogo 
ljepši i narodniji i od jezika u istočnim srpskim zemljama koji se 

tamo razvijao pod uticajem vizantijske kulture i grčke sintakse=. 
24. 

O bosanskom jeziku su se najbolje izražavali i čuveni ljudi od 
pera, kao što su bili Aleksandar Belić i Isidora Sekulić. Posebno 
je u tom pogledu interesantan Belićev rad +Bosanski jezik i stila, 

Teško bi bilo nabrojati sve važne primjere koji govore o 
postajanju 1 ljepoti bosanskog jezika. Knjige se o tome mogu 
napisati, samo od primjera van muslimanskog kulturnog kruga, 
a 0 muslimanskom kulturnom Krugu da i ne govorimo. Kulturni 
i javni radnici, pisci i stručnjaci za jezik iz tog, muslimanskog 
kruga, uradiće to i bolje i stručnije od mene. Ja sim spomenuo 
samo nekoliko primjera koji nisu ni najvažniji ni najbolji. Tek da 
naznačim temu, u skladu sa svojim skromnim znanjem i zadat- 
kom koji sam sebi dao. 

Ipak, iz ovoga što sam rekao, može da se zaključi: 

I, Da bosanski jezik i njegovo ime imaju višestoljetnu tradici- 
ju. 

2. Da su ime i bosanski jezik najbolje čuvali i sačuvali 
Muslimani, ali da su i drugi narodi Bosne i Hercegovine tome 
dali veliki doprinos, i pored uticaja sa strane. I da je bosanski 
jezik bio poznat i prije osmanlijskog perioda. 

3. Da se ovaj jezik i u osmanlijskom periodu proteže na sve 
stanovnike Bosne i Hercegovine i da je na širokom prostoru, i 
pored loših komunikacija, bio ujednačen. Da se u ovom, osman- 
lijskom periodu, iz otpora prema islamu, pojačava uticaj Istoka 
prema pravoslavnima i Zapada prema katolicima, tako da se 
bosanski jezik — posebno pod uticajem crkve — u ovim zajedni- 
cama erazvodnjava=, u izvorni bosanski jezik sužava sve više na 
muslimanski živalj. 

4. Da je u vrijeme jačanja nacionalne svijesti kod Srba | 
Hrvata, uticaja sa strane i pod pritiskom raznih osvajača — ime 
jezika najprije službeno dolazilo u pitanje, a potom i nestalo sa 
javne scene, ali bosanski jezik je i dalje ostao u usmenom 
narodnom govoru, i u njihovom lirskom i epskom usmenom 
stvaralaštvu. Bosanski jezik je ostao dugo netaknut kod musli- 
manskog, uglavnom seoskog stanovništva, rijetkih pojedinaca iz 
kruga drugih naroda Bosne i Hercegovine i kod određenog broja 
pisaca sva tri naroda. 

5. Ako bi se sada tražio odgovor na pitanje: Šta je sada sa 
bosanskim jezikom, da li postoji ili ne postoji? neka bude 

ponovljena formulacija pisca Tomislava Ladana da: Bosanski 
jezik i postoji i ne postoji. A trebalo bi — da postoji! 

A možda će neko, ko do kraja razjasni fenomen bosanskoga 
jezika, upravo zaključiti da je to ovaj jezik kojim sada govorimo, 
uz mala dodavanja onoga što smo vremenom, iz raznih razloga, 
izostavljali. 

Možda je to ovaj jezik kojim govorimo, jezik koji bi ponovo 
mogao da spaja ljude. Ko misli da je nešto njegovo = neka uzme 
slobodno. Bosna je uvijek darivala ljubavlju, i naučila da joj 
uzimaju, Jer je Bosna izvorište. Besmislene bi bile i diskusije o 
imenu jezika. Neka svaki narod naziva svoj jezik kako hoće — i 
mirna Bosna. I Hercegovina. 

Jer, vremena su danas čudna i puna iznenađenja. 

Ne postoji logika, poremetila su se mjerila vrijednosti. 

Može se desiti da opet niko neće da bude Bošnjak, ili pak da 
to hoće, ali da bosanski jezik neće. Zato u ovim pitanjima treba 
biti oprezan i ne biti opsjednut istinom. Istina sama po sebi ne 
znači ništa, odvojena od vremena i ljudi. Možda je, u odnosu na 
ovo vrijeme, rasprava o bosanskom jeziku skukurikanje prije 
zore=, ili pak — uzaludno kukurikanje!? 

Ostaje nam jedna od stalnih vrijednosti: da treba pokušati ... 
Ujedinjene intelektualne snage Bosne i Hercegovine našle bi, 
zasigurno pravi izlaz. Ali su te snage nažalost sada obezglavljene, 
a ni država Bosna i Hercegovina nije ujedinjena, pa ni njeni ljudi. 


NEKE OSOBENOSTI BOSANSKOG JEZIKA 


U Hrvatskoj se danas jezik naziva — hrvatski, U Srbiji se jezik 
naziva — srpski. U Bosni i Hercegovini, zvanično se i dalje zove 
srpskohrvatski, ili hrvatskosrpski. 

Međutim, izbio je rat i Bosna i Hercegovina se i u jezičkom 
pogledu nalazi u delikatnoj situaciji. Tamo gdje većinu čine 
Hrvati, nema ni govora da jezička politika bude mnogo drugačija 
nego u Hrvatskoj, Tamo gdje većinu čine Srbi, sigurno će i tamo 
biti tako kako je u Srbiji. Bar zasada. Jer, sve je moguće. Sve. 

Nećemo se sada ovdje osvrtati na razlike između srpskog i 
hrvatskog jezika. jer bi to bilo protumačeno kao miješanje u 
kulturnu politiku tih država. Zadovoljimo se konstatacijom da je 
nemoguće razlike izraziti brojem, ali recimo ipak da razlike 
između srpskog i hrvatskog jezika postoje i da se te razlike kreću 
od 4 do 9% jezičke mase (pored ostalog), što je manje od razlika 

koje postoje između engleskog jezika u Americi i u Engleskoj. 

U svakom slučaju, narod ima pravo da da ime svom jeziku, pa 
su hrvatski i srpski jezik realnost. Tako se s pravom zovu, 
nemamo ništa protiv. Postavlja se sada pitanje: Da li jezik 
naroda Bosne i Hercegovine, reći ćemo muslimanskog naroda, 
ima svoje osobenosti, bar u onoj mjeri u kojoj postoje razlike 
između srpskog i hrvatskog jezika? Ako te osobenosti postoje, 
koje su to i u čemu se sastoje? I da li su te osobenosti dovoljne 
da se jezik kojim se govori i piše u Bosni i Hercegovini imenuje 
različito od pojmova: srpski i hrvatski? O tome će, nadam se, 
odlučivati kompetentniji od nas, jer takvih u Bosni i Hercegovini 
ima. Mi ćemo se zadržati na nekim osobenostima jezika koji 
uslovno nazvasmo bosanski jezike. Mogla bi se napisati pozama- 
šna knjiga o tim osobenostima. Mi ćemo spomenuti samo neke, 
tek da naznačimo da postoje, kao i činjenicu da oko 90% riječi 
u srpskom, hrvatskom i takozvanom bosanskom jeziku jesu — 
zajedničke riječi. 


I. TURCIZMI 


Tipična govorna crta bosanskoga jezika je upotreba turcizama. 
Pritom treba reći da su svi narodi Bosne i Hercegovine u 
osmanlijskom periodu u svom govoru upotrebljavali manje-više 
turcizme. Muslimani su ih sačuvali duže, do danas. iz razloga 
koje ne treba objašnjavati. Procjenjuje se da je broj turcizama u 
jeziku naroda Bosne i Hercegovine preko deset hiljada. Najveći 
broj ljudi i ne zna što su sve turcizmi u jeziku kojim govorimo. 

Turcizmi su u naš jezik došli sa turskim osvajanjima. Kasnije 
su ustaljeni svakodnevnom upotrebom u govoru i pismu, ali 
turcizme kasnije prenosi i turska administracija, škole, posebno 
vjerske, a 1 ljudi koji su išli na školovanje u Tursku. Dalje, 
narodno usmeno stvaralaštvo, posebno pjesme uz muziku — 
donose nove turcizme koji hvataju korijena u narodnom govoru. 
Rječnik Vuka Karadžića iz 1818. godine imao je 26000 riječi, od 
čega 2.500 turcizama, Taj isti rječnik, u drugom izdanju, imao je 
već 3,500 turcizama. Kad je riječ o turcizmima, onda ima stotine 
njih koji nemaju pravu zamjenu u našem jeziku. Navedimo neke 
od njih: čizma, duhan, džep, čarapa, kalup, čekić, papuče, 
pamuk, top. šećer, limun i tako dalje. Dalje, ima turcizama koji 
su nam došli sa prodorom orijentalne kuhinje, pa neka jela i pića 

m danas ne mogu drugačije da se nazovu: baklava, ćevap, boza, 
bestilj, turšija, kahva, kajgana, jutka, kalja, lokum itd. 

U prvu grupu turcizama svrstao bih, dakle, one riječi za koje 
se ne može naći zamjena u našem narodnom govoru. U tu grupu 
idu 1 nazivi nekih metala, na primjer: bakar, čelik, kao i 
pokućstvo i suđe od metala: ibrik, džezva, đugum i tako dalje. 

U drugu grupu turcizama spadale bi one riječi kojima se može 
naći zamjena, ali ne baš adekvatna. Evo nekoliko primjera: 
jorgan — pokrivač (nije samo jorgan pokrivač), čaršija — trg, 
barut — eksploziv itd. 

U treću grupu bi spadali turcizmi vezani za vjerski život 
muslimana, zatim na pozdrave i na neke običaje, zalim — 
muslimanska imena. I Smailović u svom napisu Muslimanska 
imena orijentalnog porijekla (Sarajevo 1977) ima oko tri hiljade 
imena. 

Napomenimo i to da je leksički fond koji je bio u svakodnevnoj 
upotrebi prije osmanlijskog vremena ostao gotovo isti. Tako, na 
primjer, imamo domaćih životinja: ovca, krava, konj, koza i tako 
dalje — ostala su ista, izuzev malog izuzetaka gdje se za konja 
ponekad kaže sate. U svakodnevnom govoru svih ljudi Bosne. 
naročito tamo gdje su izmiješane nacionalnosti (a gdje nisu bile 
izmiješane ?), ustaljeni su turcizmi podjednako na cijeloj terito- 
riji Bosne i Hercegovine, kao što su: galama, kusur, meze, 
bakšiš, sarma, komšiluk, ćeif, šenlučenje, berićet, bubreg, kič- 
ma, ćelavost, kašika, staze i bogaze, dušmanin, zavrzlama. 
javašluk, sevdah i tako dalje. Ovo je samo nekoliko površnih 
napomena o jednoj od karakteristika bosanskog jezika — 0 
turcizmima. 

U svakom slučaju, turcizme u govornom jeziku upotreblja- 
vamo u skladu sa znanjem sagovornika. Ljudi koji govore 
hrvatski nemaju čestu priliku da slušaju turcizme pa ih i ne 
razumiju. U današnje vrijeme imaju i otpor prema njima, kao i 
prema nekim drugim riječima za koje oni misle da nisu hrvatske. 
Vremena su takva, rekli smo već, da riječi mogu biti otrov, pa 
treba sa njima baratati sa većim oprezom, kao i sa eksplozivom. 

Ljudi koji govore srpski, uglivnom poznaju sve turcizme, ali 
opet u ovom suludom vremenu, turcizmi su kao eksploziv iz 
nekih drugih razloga. Evo i jednog primjera da se vidi da ne 
pretjerujemo. Uzmimo kao primjer da smo u Bečeograđu, ili 
Zagrebu, proslavljali rođendan, pa malo i zagalamili do u sitne 

sate, zbog čega nas je naš susjed uljudno dva-tri puta opominjao, 
a mi prešli preko toga. Ujutro, kad smo se malo istrijeznili — 
svjesni malog prekršaja, pišemo pismo svom komšiji da bi mu se 
izvinili (ispričali): Vi ste nas noćas malo ukorili, a mi smo 
nastavili sa galamom. Izvinjavamo se. Mislili smo da i vas 
zovemo na ovaj naš akšamluk, da uz rakiju. meze, baklavu, 
kahfu, hošaf i pilav malo prodernečimo. Ahbaba je bilo dosta pa 
smo cijele noći razbijali dert i pjevali sevdalinke, pa se, Zasigur- 
no, čula i galama. Međutim, mi nismo napravili nikakav zijan, a 
mislili smo da ni komšija nije takav ters da nam zamjeri na malo 
ćeifa u ovom vaktus=, 

Zamislimo sada kakav bi odgovor dobili i sa jedne i sa druge 
strane"? 

Ali, da li ovako treba govoriti ? 

Poslužimo se opet Ladanom; / treba i ne treba. Zavisno od 
situacije, jer Bošnjak zna, i treba da i dalje zna, da govori 
odlično i srpski i hrvatski, pa osim bosanskim jezikom, čija 
jedina karakteristika nisu samo turcizmi, on može da se svojim 
sugovornicima obrati na njihovom jeziku, jer nije sigurno da 
istočna i zapadna braća mogu uvijek razumjeti jezik Bosne. Tu 
su bosansko-hercegovački ljudi opet u prednosti: sa svojim 
znanjem tri varijante, ili tri jezika, oni grade mostove, kao što 
su ih uvijek gradili, pa i putem jezika. Neka i to bude jedna od 
specifičnosti bosanskog duha. Zato ćemo u Beogradu napisati 
ljubazno pismo našem komšiji, a u Zagrebu susjedu, pozvaćemo 
Beograđanina na kafu, a Zagrepčanina na kavu, Beograđaninu 
ćemo se izviniti, Zagrepčanu ispričati — i mirna Bosna. 

I Hercegovina! 


UPOTREBA GLASA H 

Turcizmi su samo jedna od dvadesetak specifičnosti, uslovno 
nazvano, bosanskog jezika. Druga njegova karakteristika je 
upotreba glasa 1 u govornom jeziku. 

U toku evolucije našeg jezika (jer je jezik živ i on se mijenja 
i usavršava) javila se tendencija izostavljanja glasa H. Razlog 
tome bi bio, pored ostalog, i to što glas H nema svog zvučnog 
parnjaka, pa nije imao u što da se pretvori. Kao i turcizmi, 
čuvanje glasa H je jedna od karakteristika muslimanskih govora, 
dok se kod pravoslavnih i katolika // po pravilu, uglavnom, gubi. 
Uglavnom, kažem, jer ima mnogo primjera da ni muslimani ne 

upotrebljavaju H, kao što ima primjera da taj glas upotrebljavaju 
i pravoslavni i katolici. 

Na primjer, kod Muslimana iz Mrkovića kod Bara u Crnoj 
Gori nema tog glasa, kao ni u govoru Drežnice u Hercegovini. 
Glas Zi je izostavljen i u selima u dolini Krivaje kod Olova. Za 
Muslimane iz Drežnice i Olova vrijedi objašnjenje da su pokasno 
primili islam, i da je ulogu odigrala i komunikacijska izoliranost, 
Međutim, to jesu znatni činioci ove specifičnosti, ali nisu jedini. 

H je zastupljeno u bosanskim govorima, posebno kod Musli- 
mana 1 iz razloga vjerskog karaktera. H se često javlja u 
arapskom jeziku, sjetimo se samo koliko se puta H javlja u 
bismili, kojom počinje svako poglavlje u Kuranu. Međutim, 
treba napomenuti da je glas H karakteristika bosanskog jezika i 
iz predosmanlijskog vremena, a taj glas je sačuvan kod Muslima- 
na, odnosno konzerviran, i iz već navedenih razloga. Kod 
pravoslavnih i katolika taj glas se zamjenjuje, redukuje ili gubi, 
te zamjenjuje drugim fonetskim vrijednostima. 

Glas H se izostavlja u mnogim riječima (kod pravoslavnih i 
katolika), kao na primjer: stra... gra... ora, umjesto: strah ... 
grah ...orah. Negdje se taj glas zamjenjuje sa v i j, kao na 
primjer u riječima: uvo, suvo, snaja ... umjesto: uho, suho. 
snaha. 

Ima i suprotnih primjera, na primjer kod Muslimana: adet, 
kod pravoslavnih i katolik hadet, ili alat i halat itd. 

Dalje, kod Muslimana dvoglas hv daje često f, kao na primjer 
kod: fala, umjesto hvala. 

I ostanimo, zasada, na tome da ne bi izazvali one koji o ovoj 
stvari mnogo više znaju, i sa zaključkom da su upotreba turci- 
zama i glasa h oznake bosanskog jezika. 


GLAS F 


Glas H je, dakle, sačuvan iz predosmanlijskog vremena, ali 
glas F je preuzet upravo u vrijeme osmanlijske uprave. Porijeklo 
ovoga glasa nije slavensko, jer ga staroslavenski jezik ne poznaje. 
Najvjerovatnije je ovaj glas preuzet iz latinskog i grčkog jezika, 
putem upotrebe riječi iz ovih jezika. (Stefanos ... Stefan, 
februarus-februar), 

Dok se kod Muslimana njeguje ovaj glas, kod katolika i 
pravoslavnih se često zamjenjuje drugim glasom, najčešće sa p, 

na primjer epratar= umjesto fratar. On je sačuvan i u riječi kahfa, 
zatim turcizmima: kaluf, fildžan, fes itd,, iako u turskim riječima 
nema toga /. 


PISMA 


Jedna od osobenosti bosanskog jezika je i upotreba pisama. 
Dok je kod Hrvata latinica nacionalno, hrvatsko pismo, a kod 
Srba ćirilica gotovo svetinja, u Bosni su to potpuno dva ravno- 
pravna pisma i oduvijek su mladi u školi morali da znaju obadva 
pisma podjednako. 

Polazeći od činjenice da latinica nije nikakvo hrvatsko pismo, 
niti je ćirilica srpsko, ova osobenost pisma u Bosni je dragocjena, 
posebno u naše vrijeme. Kako svaki narod ima pravo da svoj 
jezik nazove kako hoće, tako ima pravo da uzme neko pismo i, 
prilagodivši ga svom jeziku, proglasi to pismo kao svoje — tako i 
Bošnjaci imaju pravo da i jedno i drugo pismo označe kao 
bosanska, tim više što je bosanski jezik nekada pisan i bosanči- 
com, dakle tipičnim bosanskim pismom. 

Danas kad se, nažalost, gotovo podertava i stimulira odvrat- 
nost prema jednom pismu, u hrvatskim krajevima prema ćirilici, 
u srpskim prema latinici — Bosna opet dolazi tamo gdje spada: 
da kod svojih naraštaja razvija podjednako ljubav i prema 
jednom i prema drugom pismu. To bi, eto, bila još jedna 
osobenost bosanskog jezika. 


UJEDNAČENOST BOSANSKOG JEZIKA 

Na cjelokupnoj teritoriji Bosne i Hercegovine jezik je oduvijek 
bio ujednačen, dakle — nisu postojale velike razlike između 
pojedinih regiona, kao u Hrvatskoj i u Srbiji. 

Razlika između govora Dalmaltinaca, otočana, Zagoraca, kaj- 
kavaca, Istrana i tako redom, Zaista je ogromna. 

Razlike između govora vranjanskog kraja, zatim niškog, čačan- 
skog, vojvođanskog — isto su tako vrlo velike. Dodajmo tome i 
činjenicu da je kod svih njih muzikalnost riječi zaista siromašna, 
a akcenti redovito krivi, čak i u intelektualnim krugovima pa i 
na radiju i televiziji. 

Jezik kojim se govori u Bosni i Hercegovini ne samo da je 
ujednačen, nego je i izgovor i govor uopšte ne samo pravilan 
nego muzikalan i ritmičan. Otuda još jedna karakteristika 

ebosanskog jezika: mala razlika između govornog i književnog 
jezika. 

Na primjer, kad glumci govore replike ili monologe u ulozi 
bosanskog seljaka (Josip Pejaković, na primjer), to je pravilan 
jezik, lijep izgovor, kristalno čist. 

Da i ne govorimo da je govor Hercegovaca poslužio kao model 
i srpskim i hrvatskim jezikoslovcima, upravo zato što se tamo 
najljepše govori. Iz toga bi trebalo izvesti zaključak da narod 
Bosne i Hercegovine treba da bude ponosan na svoj jezik, jer će 
svaki Bošnjak vrlo lako da nauči; vlak, tisuća, sućut, oporba, ali 
će njegov izgovor tih riječi biti nezamjenjiv. Suprotno od toga. 
onaj koji tvrdi da su to njegove riječi, upravo ih izgovara lošije 
od Bošnjaka i Hercegovaca. 


TOLERANCIJA PREMA TUĐICAMA 


Riječ stuđica= je nova, i eto — nama ne smeta da je upotrijebi- 
mo. Dok se danas u srpskom i u hrvatskom jeziku vodi borba 
protiv takozvanih tuđica i jezička problematika vraća, kako se to 
kaže, korijenima, u jeziku Bosne i Hercegovine (tuđe riječi, u 
najvećem broju slučajeva, ostaju ako su primljene u jeziku pa 
čak ako za njih postoji i adekvatna zamjena. Jezik je bogatiji ako 
za jedan pojam ima više oznaka. Tako u Bosni i Hercegovini 
možemo čuti, a da to nikoga ne provocira i riječ farba, kao i boja 
i omaste (momak crne masti). Osim tolerancije prema tuđicama, 
tolerancija postoji i u drugim segmentima jezika. Međutim, 
pogrešno bi bilo tumačiti da je to zato što hoćemo da se 
udvaramo istoku 1 zapadu pa stvaramo od svog jezika Šarenu 
lažu. Ne, naprotiv, bosanski duh je oduvijek bio tolerantan, a sa 
dolaskom islama je to i pojačano, jer u osnovi vjerskog učenja 
kod Muslimana je upravo tolerancija, na to vjernike obavezuje i 
Kuran, kao što katolike i pravoslavne obavezuju njihove svete 
knjige. Jezična tolerancija, znači, ima tradiciju u Bosni, i to nije 
izraz nikakvog straha ni podaništva nego mudrosti i tolerancije. 
Ona bi u Bosni bila duhovna odrednica čak i u slučaju da su svi 
Bosanci ateisti. Najveća kulturna pobjeda u ovom ratu bila bi 
upravo to: sačuvati spečifičnosti jezika naroda Bosne i Hercego- 
vine. 

Tih specifičnosti, rekosmo, ima dvadesetak. a mi smo ovdje 
naveli samo nekoliko: upotrebu turcizama, glasa HM i glasa FE, 
zatim upotreba pisama ćirilice i latinice, tolerancija prema tuđim 

riječima, ujednačenost govora i mala razlika između govornog i 
književnog jezika. To su samo neke osobenosti bosanskog jezika, 
i nisu najvažnije. Jezikoslovci bi ih trebali definirati i sakupiti na 
jedno mjesto. 


ISTINE I ZABLUDE O BOSANSKOM JEZIKU 


Pomen bosanskog jezika uvijek je izazivao polemike. Boriti se 
za afirmaciju bosanskog jezika, uvijek je bila svojevrsna hrabrost 
i međa na kojoj su ljude dijelili na ozbiljne i neozbiljne, Kako je 
odrednica ozbiljnosti i neozbiljnosti uvijek bila u rukama onih 
koji su imali mač, to A ozbiljno bilo samo ono što je odgovaralo 
njihovim interesima, a neozbiljno ono što bi im bilo na smetnji, 
Pritom, istina je prekrivena zvučnim frazama. zakonskim propi- 
sima i drugim maskirnim predmetima. Tek, vrijeme liječi svaku 
boljku i najbolje odgovara na važna pitanja života. 

Tako je, na primjer, jedan osvajač, Benjamin Kalav, htio da 
uvede bosanski jezik u sve oblike komunikacije 1 u škole, što je 
djelimično i uspio, ali su kritičari ovaj čin ocijenili kao taktiku 
za postizanje političkih ciljeva. 

Međutim, ja mislim da taj dio Kalayevog rada nije dovoljno 
istražen, čak 1 u slučaju da je Kalay tim svojim činom nastojao 
da spriječi buđenje nacionalne svijesti kod Srba i Hrvata. 

Jer, govoriti tako, značilo bi da je Kalay namjerno izmišljao 
nepostojeće, pa i jezik, da bi se i tim nepostojećim jezikom 
suprotstavio buđenju nacionalne svijesti kod Srba i Hrvata. 
Osobno mislim da je ta konstatacija dio našeg bolesnijeg dijela 
mentaliteta 1 stalne potrebe da se stvari slikaju crno-bijelo, 
posebno ako se odnose na nepoželjne. To je dio onog lošijeg 
dijela našeg mentaliteta da se svaki potez neprijatelja i osvajača 
satanizira. 

Benjamin Kalay jeste predstavnik osvajača, to niti je sporno 
ni netačno. A nije novo ni iznenađujuće da on, kao i svaki 
osvajač, koristi sve činjenice, posebno ako su očigledne, u 
političke svrhe. Ali, nije problem jezika u tome. Problem je, 
zapravo, u tome da li je bosanski jezik zatečen u Bosni austrou- 
garskom okupacijom, ili je to izmislio Kalay. Ako je Kalay, kao 
nesumljivo obrazovan i sposoban predstavnik osvajača, uočio da 
postoji jedan jezik koji je različit od srpskog i hrvatskog i koga 
on sada, radi svojih političkih ciljeva, odvaja i naziva bosanskim, 
to je prije dokaz da mu je ta činjenica poslužila skao kec na 

desetkue, nego da je to on izmislio, Pritom, činjenica jeste da 
nije imao šta da izmišlja — ni jezik ni ime, jer je i jedno i drugo 
postojalo i prije njega. Istini za volju, treba na kraju reći da je 
Zemaljska vlada osam godina kasnije (4. 10. 1907) napustila 
naziv bosanski jezike i propisala da se on zove srpsko-hrvatski. 

I tu sada dolazimo do interesantnog podatka: nova vlada, koja 
je bila anti-kalayevska, donosi uredbu da muslimani mogu da 
imenuju svoj jezik kao bosanski. Politika se, dakle, izmijenila, 
ali je ime jezika ostalo i službeno priznato, makar se to odnosilo 
samo na muslimane, Ovdje smo naveli jedan primjer, Kalayevo 
opredjeljenje za bosanski jezik, ne da bi dokazivali da je Kalay 
bio, ili nije bio u pravu, nego zato što želimo da podstaknemo 
istraživače, ne samo da istražuju novo u ovoj problematici, nego 
da preispitaju i sve već definirane stavove, jer se u mnogim 
takvim stavovima oko bosanskog jezika kriju i istine i zablude o 
njemu. Osvijetliti svjetlom suvremene nauke ovo pitanje, znači 
otkriti dio stvarnih islina, ali isto tako da nauka može da dokaže 
da su ustaljeni stavovi zapravo zablude, ili da su mnogi negativni 
stavovi zapravo istine. 

Mi, dakle, po pitanjima bosanskog jezika nismo na početku, 
ali treba ipak ponovo početi ispočetka. 

BOSANSKI JEZIK I POLITIKA 

U ovo današnje vrijeme, sve češće se ljudi od kulture ograđuju 
od politike. Čak i naša zamisao oko formiranja Matice Bošnjaka 
počiva na opredjeljenju da sa našim poslom ne treba miješati 
politiku, posebno dnevnu. 

Međutim, došla su lakva vremena da je politika postala 
sudbina i jedna vrsta epidemije. Ograđivanje od politike ima u 
osnovi razlog u činjenici da je politika postala nasilje i da se u 
ljudima formira prećutno saznanje da se pošten čovjek 1 ne može 
baviti politikom. 

Pritom, bježanje od politike vraća se uvijek kao bumerang, jer 
o životu pa i o kulturnoj politici ipak odlučuju pobjednici na 
izborima koji su birače uvjerili u neku politiku, a ne ogranizacije 
koje se ne bave politikom. Ako se mi nećemo baviti politikom, 
to je naš izbor, ako naš posao nećemo miješati sa politikom — i 
to je naš izbor. Međutim, ono što nije naš izbor, to je činjenica 
da se politika bavi svima nama i da se to ne može izbjeći. Ne 
vodeći računa o politici, zapravo ignorirajući je, mi možemo 

polučiti i određene rezultate i pobjede, ali i poslije svega, politka 
nas čeka na kraju svih naših pobjeda. Jer, na primjer, bosanskim 
jezikom se nećemo baviti samo mi i kulturne institucije, nego i 
politika i političari. Pitanje je, dakle, što ko misli pod pojmom 
miješanja politike u naše poslove. Cjelokupna naša zamisao oko 
stvaranja ove matice nije ništa drugo nego jedna vrsta politike. 

Ako 1 našim poslom ne budemo zastupali određenu politiku i 
djelovali u skladu sa nekom politikom, ponovo će nas nadvladati 
mangupi i nastaviti da raspolažu našim životima i sa našom 
budućnošću. 

Pritom ne treba zaboraviti da je parlamentarna demokracija 
najbolji i najhumaniji vid reguliranja ljudskih odnosa. ali da je 
to — posmatrano na duže staze, ipak tužna budućnost čovječan- 
stva, što su Japanci već davno shvatili i drže to kao fasadu prema 
zapadnom svijetu, Do istine se ne dolazi većinom. Ili ne uvijek. 

Zato je potrebno u pitanjima bosanskog jezika razjasniti i 
politička opredjeljenja na kojima počiva i budućnost jezika. U 
suprotnom, svaka takva zamisao izazvaće brutalne napade sa 
svih strana, kao što je bilo i ranije, tim više što je jezik u Bosni 
i Hercegovini već pretrpio velike izmjene u posljednje dvije 
godine, Sve do Sarajeva dopire hrvatski novogovor, tamo nema 
ćirilice jer je ona postala simbol velikosrpstva i četništva, nema 
vozova, a vlakovi ne rade, gluposti se množe na tisuće. hiljade 
više nema. 

Samo sa druge strane Sarajeva, ekavski izgovor pedantno 
osvaja, o latinici nema ni govora, tisuća je strana i usto omrznuta 
riječ, u koju su upereni svi topovi mržnje, — a Već riječ džamija 
je simbol džihada. 

Kovanice: srpskohrvatski, hrvatskosrpski, srpsi ili hrvatski. 
hrvatski ili srpski i slične, ne smiju ni da se pominju. Pominjanje 
bosanskog jezika izaziva takav histeričan smijeh 1 sa jedne i sa 
druge strane (a bogme i pokoji šamar) da se to sve čuje dalje od 
eksplozije mina. A sve je to učinila — politika. 

I kuda sada mi trebamo da krenemo? 

Kakvu jezičku politiku da slijedimo, ili predlažemo? 

Da li da se bavimo politikom ili ne, i kojom politikom? 

Da li da shvatimo demokraciju kao mogućnost da svaki čovjek 
kaže što misli i da se za svoje ideje regularno bori bez posljedica 
— ili pak da shvatimo demokraciju kao čovjekovu obavezu da, u 
prvom redu, misli o onome što govori, imajući u vidu činjenicu 

da je riječ danas barut, ili otrov? 

Drugim riječima, šta sa problemima sa bosanskim jezikom i 
oko njega u vremenu u kome živimo ? 

I što da radimo sa činjenicom da je politika koja nas je dovela 
tu gdje jesmo, ipak rezultat grupe mangupa, nedoraslih političara 
minornih sposobnosti, a ne ni srpskog ni hrvatskog naroda, ni 
muslimanskog ni drugih u Bosni i Hercegovini? Jer, sredstva 
informiranja su ipak u rukama određene politike, a taj fenomen 
dvadesetog vijeka koji nije bio ni tako razvijen, a ni postojao 
ranije, učinio je sve da se laži prikažu istinom, da se istine 
proglase lažima, da se ljubav pretvori u mržnju i da se nametne 
narodu kao njegov interes nešto što nikada interes naroda nije 
bio. A narod je polako počeo i da misli kao oni ... Nažalost! 

Što. dakle, sa bosanskim jezikom u vremenu u kome živimo? 


BOSANSKI JEZIK I VRIJEME U KOME ŽIVIMO 


U proteklih pola stoljeća, vrlo rijetkim ljudima od pera i 
znanja padao je na pamet bosanski jezik, a zaista rijetkim 
pojedincima i pomisao da se o bosanskom jeziku govori 1 piše. 
Odnosno, da se nastavi tamo gdje se stalo. 

Kako je danas univerzalni krivac za sve grijehe i promašaje, 
društvene i osobne. komunistički poredak, satanizacijom jednog 
vremena svi se mi oslobađamo griže savjesti za nešto što smo 
trebali uraditi, a nismo. 

Najlakše je sada reći da su problemi oko bosanskog jezika u 
proteklih pedeset godina čamili u podrumima ostavljeni od 
komunističkog režima sad akta=, među ostale spise sumnjivih i 
opakih namjera. To bi nam sada bila kao isprika za zaborav 
vlastitog jezika koji postoji. 

Međutim, činjenice su vrlo tvrdoglave i njih baš mnogo ne 
zanima da li ih mi priznajemo ili ne, koristimo li ih ili ne, mrzimo 
li ih ili volimo. One su naprosto činjenice i tu se iscrpljuje sav 
njihov smisao. Tako, na primjer, u vrijeme tog satamskog 
vremena, postojale su sve knjige i novine, dokumenti i svjedočan- 
stva, časopisi i biblioteke gdje je sve to bilo javno i dostupno. 
Postojali su, dalje. ljudi školovani, umni i sposobni koji su živjeli 
i radili u to vrijeme, i pored tih biblioteka i drugih javnih 
ustanova — gdje su bili, kao i danas, pohranjeni svi ti dokumenti. 
Pritom nije bilo nikakvih zvaničnih zabrana da se izučava 
bosanski jezik i problematika sa njim u vezi, ali — istini za volju 

— postojali su rizici koji postoje i danas u nekoj formi. Ali, osim 
rijetkih i časnih izuzetaka, odgovarajući znanstvenici su ostali po 
strani, grickajuči svoju sigurnu koricu kruha. 

Tu treba istaći i časne izuzetke naših ljudi, intelektualaca, koji 
su živjeli i radili u inozemstvu, među kojima počasno mjesto 
zauzima gospodin Zulfikarpašić, tvorac Bošnjačkog instituta u 
Cirihu. Kao častan izuzetak. Adil Zulfikarpašić je rijedak primjer 
čovjeka velikog srca i primjernog uma (sa čijim se političkim 
stavovima, uzgred rečeno često ne slažem), ali koji je stvorio 
veliku i značajnu instituciju našega naroda — Bošnjački institut, 
žrtvujući sve svoje vrijeme i novac tokom mnogih decenija, da 
bismo imali danas nezamjenjivu instituciju našega naroda. Pri- 
tom ne smeta što se ovaj Institut najčešće poistovjećuje i veže 
samo za muslimanski narod. To je riznica kulture naroda Bosne 
i Hercegovine i šire, i najznačajnije mjesto za izučavanje proble- 
matike bosanskog jezika. 

U teškim vremenima. naglim prevratima i značajnim političkim 
promjenama, često se javi fenomen da se ovakvi kulturni 
poslenici počnu baviti aktivno politikom, uistinu samo zato što 
se to, logikom vremena, ne može izbjeći, Po pravilu i po 
iskustvu, takvi ljudi, ma koliko bili sposobni, ne postanu dobri i 
uspješni političari, nego prošetaju kroz politiku 1 vrate se tamo 
gdje i spadaju; u kulturnu politiku. Ali, za djelo koje je stvorio 
Adil Zulfikarpašić sa Institutom. trebaju dva života, On je to 
uspio jednim. 

Tek u posljednjih par godina, pojavili su se iznenada i 
neočekivano = kao i u svim teškim vremenima — hrabri, stručni i 
umni mladi ljudi, ozbiljni i pošteni, koji su, u skladu sa svojim 
znanjima koja nisu mala, počeli istraživati činjenice o bosanskom 
jeziku i pisati o tome. 

Takav častan primjer, pored ostalih, je i Senahid Halilović koji 
je izdao knjigu Bosanski jezike, koju sam — moram to istaći — 
obilato korislio u pripremanju ovog, iznad svega, skromnog rada 
o bosanskom jeziku. Međutim. moje namjere nisu da istražujem 
činjenice o bosanskom jeziku, moj zadatak je da samo upozorim, 
one koji žele da me čuju, da je i pitanje bosanskog jezika jedan 
od zadataka Matice, ako do njenog formiranja dođe. 

Pritom, okupljanje mladih ljudi oko Bosanskog instituta, koji 
se bave problemima bosanskog jezika, bio bi jedan od važnijih 
zadataka, jer bi ujedinjene snage dale i bolje rezultate. 

U prilogu knjige Bosanski jezike dati su važniji tekstovi koji 
govore o bosanskom jeziku, i to iz raznih perioda, i od pisaca 
različite orijentacije. Dati su argumenti i za i protiv bosanskog 
jezika, tako da čitalac ima sva stajališta, manje ili više utemelje- 
na. Tu se mogu naći i tekstovi Matije Divkovića koji je usvojio 
opšteupotrebnu leksiku slovenskog porijekla, pisca koji upotreb- 
ljava i tisuću i hiljadu, kao i turcizme iz govora njegovog kraja. 

Tu su tekstovi koji govore o djelu Muhameda Uskufije, 
najvećeg pjesnika naše alhamijado književnosti i tvorca prvog 
bosansko-turskog rječnika. Tu je predstavljeno i djelo Mustafe 
Bašeskije (1731, Sarajevo), koji je zabilježio i naše najstarije 
narodne pjesme u alhamijado književnosti. Lijepo je predstav- 
ljeno djelo Mehmedbega Kapetanovića-Ljubušaka (iako je u 
suštini Vitinjanin), Meše Selimovića, Vatroslava Jagića, te ano- 
nimnih autora koji su pisali o bosanskom jeziku, sve do savreme- 
nika koji se danas bave problematikom bosanskog jezika. 

Tu je i prilog Ragiba Lukovca koji je tvrdio: Vuk Karadžić je, 
kao što je poznato, bosanski ijekavski jezik samo nazvao 
srpskim, a on je zapravo bosanski. ali zajednički jezik sva tri 
naroda Bosne i Hercegovince. 

Ali, da bi se napisala ova knjiga, trebalo je mnogo znanja, 
strpljenja, sposobnosti i hrabrosti, To je poštena knjiga puna 
činjenica. Senahid Halilović je, ukratko, pokazao u ovoj knjizi 
da bosanski duh ne miruje i da je on, eto, sadržan i u bosanskom 
jeziku za koji se ova knjiga zalaže. 

Ovdje se ne mogu osvrtati i na druge koji su dali svoj doprinos 
problematici bosanskog jezika u ovom našem vremenu, ali treba 
reći da su oni svojim znanstvenim radom pokrenuli problem sa 
mrtve tačke i tome dali svoj velik doprinos. Vjerujemo da će se 
sa ovim poslom nastaviti. 


ZAKLJUČAK 


Bosanski jezik nije ni mil ni stvarnost. 

Bosanski jezik je i mil i stvarnost u isto vrijeme. U nemogućno- 
sti da se slobodno izrazi na jeziku koji postoji i koji nema ime 
koje mu pripada, narod je od jezika stvorio mit. 

= Pošto danas mržnja caruje na sve strane, a mi tvrdimo da se 
narodi Bosne i Hercegovine i dalje vole, afirmacija bosanskog 
jezika (treba biti realan) predstavljala bi čudo. Ali, čuda se 

događaju upravo onima koji se vole. 

— Treba nastaviti sa istraživanjem i borbom za bosanski jezik. 
jer — bez obzira na zla vremena u kojima živimo — svaka 
intelektualna misija ima budućnost. 

— Treba se boriti za istinu, ne samo u odnosu na bosanski 
jezik, nego i u odnosu na druge dimenzije života naroda Bosne 
i Hercegovine. Jer, gnusno je sve što se krivo kaže, makar i o 
neprijatelju. 

— ne treba se prepuštati očajanju, jer nije nepoznato da su 
mnogi narodi više stradali poslije pobjede nego poslije poraza. 

— Mi živimo u prelaznom periodu, a prelazni periodi su xčesto 
bili gori od svake diktature. Radimo i na pitanjima bosanskog 
jezikas za one koji prežive. 

— Sve naše aktivnosti treba podrediti afirmaciji svega što ljude 
spaja, činjenici da je Bog jedan i da su svi ljudi pred Bogom 
braća, što u Bosni ima poseban učinak, jer su nacionalne grupe 
u Bosni ipak izgrađene na religiji. 

- Zlo u čojveku je jače od dobra, i zato se ne treba plašiti 
napada na ideju o bosanskom jeziku, nego treba biti spreman 
argumentirano odgovoriti na sva pitanja koja se u vezi s tim 
postavljaju, pa čak i na pitanja političara. 

Boriu se za shvatanje da će narodi Bosne i Hercegovine 
pronaći najbolja rješenja sami za sebe, da je današnja situacija, 
možda, samo lutkarsko pozorište u kome smo mi lutke, jer je u 
svijetu počela jagma oko Balkana kac oko neočekivano slobodne 
teritorije. Pritom svaku pomoć, pa i humanitarnu, treba pozdra- 
viti, ali i znati da je to, u najčešćem broju slučajeva, samo zgodna 
prethodnica drugih interesa u kojima smo mi samo objekti. Zato 
je vrlo bitno da stvaramo atmosferu da bismo mogli reći ljudima: 
ljudi, razumite nas — bosanski vam govorimo! Pritom, ponav- 
ljam, treba znati odlično i srpski i hrvatski, i poštovati svačije 
opredjeljenje, čak i u Bosni, u tom smislu. Jer su Srbi i Hrvati 
dali veliki doprinos jeziku, 

— Nemojmo gubiti vrijeme u istraživanju kontradikcija našega 
vremena. Postojanje kontradikcija nije nikakav argument, to su 
činjenice života danas i sa njima treba živjeti. Jer, zlo u čovjeku 
je vječno i neprolazno, a čovjekove zablude (kojima smo danas 
vrlo bogati) počivaju, pored ostalog, i na velikom broju očigled- 
nosti, logike pa čak i istina. Odnosno, poluistina. 

— Veliki broj sukoba među ljudima počiva na nesporazumima, 

Mislim da su problemi oko bosanskog jezika ipak uvijek bili, 
zapravo, jedan veliki nesporazum među ljudima. Zato, postavlja- 
nje ovog problema u koordinate onoga što ljude spaja, jeste put 
za prevazilaženje tih nesporazuma. 

- Na kraju, nadajmo se da će neka nova snaga poslije 
oslobođenja Sarajeva prokuljati kao lava iz svijeta koji je tamo 
ostao i pretrpio golgotu i nesreću — za ljubav zajedništva i istine, 
tih najvećih vrlina bosanskog duha. 

Toj snazi koju očekujem iz Sarajeva ne znam ni oblika ni 
imena, ali u nju vjerujem i nadam se da će nas ona povesti 
putevima ljubavi ka zajedničkom životu, za koji smo do juče 
mislili da nikada neće doći u pitanje. Nadajmo se da ćemo se 
riješiti nacionalizama i šovinizama svih boja, da ćemo pobijediti 
zlo i afirmirati dobro, da ćemo se riješiti grlatih osvetnika i ljudi 
male pameti i velike mržnje. Tada ćemo moći javno i slobodno 
reći: Mi volimo muslimanski narod, mi volimo srpski narod, mi 
volimo hrvatski narod i sve ljude Bosne i Hercegovine. Mi 
želimo da gradimo porušene mostove, i da umnožavamo druge. 
Jer, nema Bosne i Hercegovine bez Muslimana, nema Bosne i 
Hercegovine bez Srba, nema Bosne i Hercegovine bez Hrvata, 
ili shvatimo to — Bošnjaka. 

Sve to nije nerealno, jer je Bosna imala vrlo teških iskušenja 
u svojoj istoriji, pa je svakom nasilju pogledala u leđa. A zatim 
će doći snaga koja će kazniti zločince, sve zločince, jer zločinci 
nemaju nacionalnosti. Oni su naprosto zločinci i po nacionalno- 
sti. 

Doći će vrijeme da se i o bosanskom jeziku prozbori na način 
na koji taj jezik zaslužuje, pritom da to nikoga ne vrijeđa i da se 
poštuje svačiji izbor. Akobogda! 

Hvala vam što ste me saslušali ! 

